Gwobrau Busnes Cymdeithasol Cymru 2019 – Cyhoeddi Teilyngwyr y Rownd Derfynol | Wales Co-operative Centre\nGwobrau Busnes Cymdeithasol Cymru 2019 – Cyhoeddi Teilyngwyr y Rownd Derfynol\nMae'r busnesau cymdeithasol sy'n cystadlu am y prif wobrau yng Ngwobrau Busnes Cymdeithasol Cymru y flwyddyn hon wedi cael eu cyhoeddi.\nBy WalesAdmin · 4 Medi 2019\nMae’r noson wobrwyo, a gynhelir nos Fawrth 24 Medi 2019 yn Venue Cymru, Llandudno, yn cydnabod rhagoriaeth yn y sector busnes cymdeithasol yng Nghymru. Mae’r ymgeiswyr yn dod o amrywiaeth o fusnesau cymdeithasol, ond mae pob un yn arddangos agwedd ddynamig, entrepreneuraidd ac uchelgeisiol, sy’n llywio’r sector yn ei flaen.\nMae yna ddau brif gategori eleni, sef Menter Gymdeithasol Cymru y Flwyddyn a Seren y Dyfodol Cymru, sy’n chwilio am fentrau cymdeithasol newydd ac arloesol sydd wedi bod yn masnachu am lai na dwy flynedd, ond sy’n meddu ar effaith gychwynnol drawiadol a gweledigaeth gref ar gyfer y dyfodol. Cafodd y mentrau cymdeithasol gyfle hefyd i gystadlu mewn pum categori sector, gydag enillydd pob categori yn cael ei gynnwys yn awtomatig (os nad oedd wedi cael ei gynnwys cyn hynny) yng nghystadleuaeth Menter Gymdeithasol y Flwyddyn.\nYn rhan o brosiect Busnes Cymdeithasol Cymru, a ddarperir gan Ganolfan Cydweithredol Cymru, caiff y Gwobrau eu hariannu gan Gronfa Datblygu Rhanbarthol Ewrop a Llywodraeth Cymru. Prif noddwr y Gwobrau eleni yw NatWest, a darperir nawdd ychwanegol gan Legal & General, Acuity Law, BIC Innovation, Cowshed Communication a Doopoll.\nBydd y seremoni wobrwyo yn cael ei harwain gan y tenor o Gymru, Wynne Evans, a darperir adloniant gyda’r nos gan Musical Meatballs in Mind – grŵp therapi cerdd sydd wedi’i leoli yng Ngogledd Cymru ar gyfer oedolion yr effeithir arnynt gan faterion iechyd meddwl.\nMae saith o’r teilyngwyr sydd wedi cyrraedd rownd derfynol Gwobrau Cymru hefyd wedi cyrraedd rhestr fer Gwobrau Social Enterprise UK, ac maent yn cynnwys y canlynol: Aura Leisure, Partneriaeth Fern, Awel Aman Tawe, Down to Earth, Community Impact Initiative, Galeri Caernarfon ac Innovation Trust.\n"Rydym yn falch iawn o galibr yr ymgeiswyr eleni. Mae llawer o'r categorïau yn rhai cystadleuol iawn ac mae tipyn o her yn wynebu'r beirniaid i ddewis yr enillwyr. Mae effaith gymdeithasol pob un o'r mentrau hyn sydd wedi cyrraedd y rownd derfynol wedi bod yn rhagorol. Rydym yn dymuno pob lwc i'r holl fusnesau yn ystod y Gwobrau ac yn gobeithio y bydd eu llwyddiant yn ysbrydoli entrepreneuriaid cymdeithasol y dyfodol, ni waeth beth fydd y canlyniad."\nGlenn Bowen, Cyfarwyddwr y Rhaglen Fenter ar gyfer Busnes Cymdeithasol Cymru\nI gael rhestr lawn o rheini sydd wedi cyrraedd y rownd derfynol a gwybodaeth am dicedi, cliciwch yma.


Diwrnod canlyniadau TGAU – PIGION\nBy seneddymchwil August 23, 2018 August 24, 2018\nHeddiw mae myfyrwyr yng Nghymru, Lloegr a Gogledd Iwerddon yn cael eu canlyniadau TGAU. Yn yr un modd â chanlyniadau Safon Uwch yr wythnos ddiwethaf, mae'r Cyd-gyngor Cymwysterau (sefydliad aelodaeth sy'n cynnwys saith darparwr cymwysterau mwyaf y DU) yn cyhoeddi crynodebau o ganlyniadau cyfunol y disgyblion sydd wedi cofrestru â chyrff dyfarnu.\nHeddiw mae myfyrwyr yng Nghymru, Lloegr a Gogledd Iwerddon yn cael eu canlyniadau TGAU. Yn yr un modd â chanlyniadau Safon Uwch yr wythnos ddiwethaf, mae’r Cyd-gyngor Cymwysterau (sefydliad aelodaeth sy’n cynnwys saith darparwr cymwysterau mwyaf y DU) yn cyhoeddi crynodebau o ganlyniadau cyfunol y disgyblion sydd wedi cofrestru â chyrff dyfarnu.\nDirywiad yn nifer y disgyblion sy’n cofrestru\nYm mis Mai 2018, cyhoeddodd Cymwysterau Cymru ddata dros dro ar nifer y disgyblion sy’n cofrestru ar gyfer arholiadau eleni. Canfu’r data fod nifer y disgyblion sydd wedi cofrestru ar gyfer TGAU yn 2018 wedi gostwng 13 y cant ers 2017. Mae hefyd wedi cyhoeddi trosolwg o ganlyniadau heddiw.\nGallai’r gostyngiad hwn mewn cofrestriadau fod oherwydd newid polisi Llywodraeth Cymru ar fesurau perfformiad ysgolion (gweler erthygl blog gwadd Cymwysterau Cymru ar gyfres arholiadau haf 2018). Yn dilyn pryderon ynghylch tuedd gynyddol disgyblion blwyddyn 10 (neu iau) yn cael eu cofrestru ar gyfer TGAU, cyhoeddodd Cymwysterau Cymru adroddiad ar gofrestriadau cynnar a lluosog mewn TGAU yng Nghymru (Hydref 2017). Canfu’r adroddiad fod y mater yn gymhleth, ond efallai y bydd y pwysau ar ysgolion i gyflawni yn erbyn mesurau perfformiad ysgolion ac i gystadlu ag ysgolion eraill wedi annog cofrestriadau cynnar a lluosog. Roedd adroddiad Cymwysterau Cymru yn argymell y dylai Llywodraeth Cymru newid y ffordd y caiff mesurau perfformiad ysgolion eu cyfrifo.\nCyhoeddodd Ysgrifennydd y Cabinet ar 16 Chwefror 2018 o haf 2019, dim ond canlyniadau dyfarnu cymhwyster cyflawn cyntaf (gan gynnwys cymwysterau galwedigaethol) fydd yn cyfrif tuag at fesurau perfformiad.\nNewidiadau parhaus mewn TGAU\nWrth i’r newidiadau i TGAU yng Nghymru barhau, dyfernir ar gyfer pymtheg pwnc arall am y tro cyntaf eleni. Mae TGAU yn mynd drwy raglen ddiwygio yn Lloegr hefyd. Yn Lloegr, dechreuwyd cyflwyno graddfa raddio newydd o 9 i 1 yn hytrach na A* i G ar gyfer rhai pynciau y llynedd. Eleni, bydd y rhan fwyaf o’r pynciau a gymerir mewn niferoedd mawr gan ddysgwyr yn cael eu graddio 9-1. Nid yw’r rhain yn cyfateb yn uniongyrchol â llythrennau’r graddau blaenorol, felly ni fydd gradd 9 yn gallu cymharu’n uniongyrchol. Mae Ofqual wedi cyhoeddi ffeithlun sy’n dangos sut y bydd y rhifau a’r llythrennau’n cymharu.\nO ystyried y newidiadau parhaus mewn cymwysterau yng Nghymru a Lloegr, ynghyd â’r gwahaniaeth cynyddol rhwng polisi y ddwy wlad, mae’n anodd cymharu flwyddyn wrth flwyddyn, neu wlad wrth wlad a dylid ystyried unrhyw gymariaethau â gofal. Ni all y raddfa newydd ar gyfer graddau gael ei chymharu’n uniongyrchol â’r raddfa flaenorol, heblaw am wneud hynny ar sail A/7; C/4; a G/1. Felly, ni ellir ond gwneud cymariaethau ar draws y blynyddoedd – a hynny ar draws pynciau sydd wedi’u diwygio a phynciau sydd heb eu diwygio, ac ar draws awdurdodaethau – ar sail y graddau hyn.\nO ystyried y newidiadau i’r system graddau yn Lloegr, gyda mwy o bynciau’n cael eu dyfarnu ar sail 9-1, ni wnaed unrhyw gymhariaeth â Lloegr.\nMae’r data yn y tabl isod yn deillio o wybodaeth a gyhoeddwyd gan y Cyd-gyngor Cymwysterau heddiw a data a gyhoeddwyd gan y Cyd-gyngor Cymwysterau ynghylch diwrnod canlyniadau TGAU 2017. Mae’r data yn rhai dros dro ac yn dangos y sefyllfa adeg cyhoeddi’r canlyniadau. Mae angen i’r data gael eu gwirio cyn i’r data terfynol ar lefel Cymru, lefel awdurdod lleol a lefel yr ysgolion gael eu cyhoeddi. Mae’r canlyniadau a gyhoeddwyd gan y Cyd-gyngor Cymwysterau yn ymwneud â ‘chofrestriadau’ ac nid ‘ymgeiswyr’. Felly, er enghraifft, gall y data ddangos bod lefel y perfformiad wedi cynyddu neu ostwng ar lefel TGAU neu o fewn y graddau. Ni all ddangos a oes mwy o fechgyn neu o ferched yn cael pump neu ragor o raddau TGAU rhwng A* ac C. Mae’r data yn ymwneud â chanlyniad y meysydd pwnc unigol ar gyfer pawb ni waeth beth yw eu hoedran.\nMae canran gyffredinol y dysgwyr sy’n cyflawni gradd A* yr un peth â’r llynedd gyda chynnydd o 0.1 pwynt canran ar gyfer bechgyn a gostyngiad o 0.2 pwynt canran ar gyfer merched;\nRhwng 2017 a 2018, bu cynnydd o 0.6 pwynt canran ar raddau A*-A ar gyfer bechgyn. Cyflawnodd dysgwyr benywaidd yr un peth â’r llynedd a bu cynnydd o 0.3 pwynt canran ar gyfer pob dysgwr;\nAr raddau A*-C, rhwng 2016 a 2017, bu gostyngiad o 2.0 pwynt canran ar gyfer bechgyn, 1.1 pwynt canran ar gyfer merched ac 1.6 pwynt canran ar gyfer pob dysgwr;\nBu gostyngiad hefyd yn y cyfraddau cyrhaeddiad rhwng 2017 a 2018 ar raddau A*-G: 0.6 pwynt canran ar gyfer bechgyn, 1.1 pwynt canran ar gyfer merched ac 1.6 pwynt canran ar gyfer pob dysgwr;\nMae merched yn parhau i berfformio’n well na bechgyn ar bob lefel.\nMae’r Dystysgrif Her Sgiliau Cyfnod Allweddol 4 (CA4) Bagloriaeth Cymru ddiwygiedig hon yn cael ei dyfarnu am yr ail dro. Mae Tystysgrif Her Sgiliau CA4 yn cyfateb o ran maint a galw i gymhwyster TGAU. Caiff ei graddio ar A* i C am gyflawniad ar Lefel 2 a Llwyddiant* a Llwyddiant ar Lefel 1. I lwyddo ym Magloriaeth Cymru, rhaid i ddisgyblion gyflawni’r Dystysgrif Her Sgiliau a’r cymwysterau ategol (megis TGAU neu gymwysterau galwedigaethol cyfwerth).\nTags: Addysg Canlyniadau Arholiadau Cymwysterau Ysgolion\nPrevious Entry Y Berthynas rhwng y DU a’r UE yn y Dyfodol: Pysgodfeydd\nNext Entry Y berthynas rhwng y DU a’r UE yn y dyfodol: trafnidiaeth


Cyngor Celfyddydau Cymru | Sarah Carvell: New Paintings Martin Tinney Gallery 11/05/2012\nHafanCyngor Celfyddydau CymruSarah Carvell: Peintiadau NewyddSarah Carvell: Peintiadau Newydd 11/05/2012\nSarah Carvell: Peintiadau Newydd\nGanwyd Sarah yn Sir Caerlyr ym 1964, a magwyd yn Llannefydd, Clwyd. Addysgwyd yn Wrecsam a chyflawnodd radd gelf yng Ngholeg Celf Loughborough. Mae’n byw ac yn gweithio yn Sir Ddinbych ac yn siarad y Gymraeg yn rhugl.\nMae Sarah’n peintio mwynder Sir Ddinbych, ac ymhellach draw at arfordir Porthmadog. Mae hi’n dangos nodweddion adnabyddus yn ogystal a llefydd di-nôd, sy’n ffurfio tirwedd amrywiol gogledd Cymru. Dywed am ei gwaith mwyaf diweddar;\n“Fy nod yw i ddangos golau, neu’n hytrach, cysgodion a geir ar y tirlun. Mae’r rhan fwyaf o’r peintiadau yn awgrymu presenoldeb dynol; gyda cytiau, ysguborau, adeiladau, neu perthi.”\nDywed Sarah bod gwaith Nicolas De Stael a Syr Kyffin Williams yn ysbrydoliaeth iddi, yn enwedig yn y modd y bydd yn taenu paent yn drwchus, gyda dull ‘impasto’. Wrth ystyried y casgliad newydd, dywed Sarah bod dylanwad artistiaid megis Richard Wilson a Edward Hopper i’w weld yn glir, yn enwedig o ran lliw a chysgodion.\nYn awr yn ei phedwardegau, mae Sarah yn brysur sefydlu ei hun fel un o artistiaid tirlun mwyaf blaenllaw Cymru, ac mae’r galw am ei gwaith yn cynyddu. Dyma gyfle gwych i brynu gwaith un o artistiaid disglair y dyfodol sydd yng nghyfnod cynnar ei gyrfa. Oriau agor: Dydd Llun - Dydd Gwener 10 – 6 y.h. a Dydd Sadwrn 10 – 5 y.h.


Cardiff University | University Graduate College » Gwybodaeth i Oruchwylwyr\nGwybodaeth i Oruchwylwyr\nBydd llawer o’r wybodaeth ar y tudalennu hyn yn ddefnyddiol i oruchwylwyr yn ogystal ag i fyfyrwyr. Er enghraifft, cwch wybodaeth am y Fframwaith Datblygu Ymchwilwyr, sy’n amlinellu’r canllawiau presennol i ymchwilwyr ynghylch gwybodaeth, ymddygiad a phriodweddau ymchwilwyr llwyddiannus ac sy’n eu hannog i ymgyrraedd at ragoriaeth drwy gyrraedd lefelau datblygu uwch. Rydyn ni’n argymell y dylai ymchwilwyr ddefnyddio’r Fframwaith wrth ystyried eu cynlluniau datblygu proffesiynol.\nMae Rhaglen Coleg Graddedigion y Brifysgol yn amlinellu’r cyfleoedd datblygu sydd ar gael i ymchwilwyr Prifysgol Caerdydd – nid yn unig y gweithdai a’r cyrsiau ffurfiol, ond y digwyddiadau gyrfaoedd, y cynadleddau dan arweiniad myfyrwyr a’r cyfleoedd ariannol.\nRydyn ni’n cynnal sesiynau briffio rheolaidd i oruchwylwyr, drwy gyfrwng Rhaglen Datblygu Staff y Brifysgol. Mae’r rhain yn rhoi trosolwg ar God Ymarfer Caerdydd a’r fframwaith o reoliadau ar raddau ymchwil yn ogystal â chyflwyno’r cymorth sydd ar gael i ymchwilwyr ôl-raddedig. Mae yna sesiynau rheolaidd hefyd ar oruchwylio myfyrwyr ymchwil, sy’n ystyried sgiliau goruchwylio, sut i drin y berthynas rhwng myfyriwr a goruchwylydd yn effeithiol, a ffyrdd i helpu’r myfyrwyr i orffen eu gwaith.\nBydd angen ichi archebu lle ar y sesiynau hyn drwy’r adran Datblygu Staff. Sylwch nad oes rhaid talu am y Sesiynau Briffio.\nRydyn ni’n argymell gwefan Vitae o ran adnoddau cyffredinol i oruchwylwyr ac yn gobeithio cynnig adnoddau penodol ar gyfer Caerdydd yn y dyfodol agos. Mae croeso i’ch awgrymiadau ar yr hyn yr hoffech ei weld yno: anfonwch neges e-bost aton ni: UGC@Caerdydd.ac.uk


Atgofion Zelda – fideo 8\nFebruary 16, 2015 fideowyth\nMae hi’n amser eitha da i fod yn ffan o’r gyfres The Legend Of Zelda. Mae ‘na gêm newydd ar y Wii U yn cyrraedd cyn diwedd y flwyddyn, fersiwn 3D o Majora’s Mask newydd ei ryddhau ar y 3DS (a hyfryd iawn ydi o hefyd), ac mae Netflix hyd yn oed yn edrych i mewn i’r posibilrwydd o gynhyrchu rhaglen deledu yn seiliedig ar y gyfres. A do’n i byth yn meddwl bysa unrhywbeth felly’n digwydd.\nFelly pa amser gwell i edrych yn ôl ar 30 mlynedd o atgofion o’r gyfres ora erioed™? Mae’n rhoi esgus i ni bostio ein hoff glip fideo eto, wedi’r cwbwl.\nOcarina Of Time: y dechrau\nDychmygwch y peth: ‘da chi’n 13 oed, a newydd agor Ocarina Of Time ar fore Dolig. ‘Da chi ddim eto’n gwybod yn union pa mor dda fydd y gêm, nac y bydd lot o bobol, yn y blynyddoedd i ddod, yn dadlau mai dyma’r gêm gora erioed. I gyd sydd ganddoch chi ydi’r profiad. Y profiad o ddeffro yn eich gwely a chrwydro o gwmpas goedwig y Kokiri, niwl yn gorchuddio’r llawr, pryfaid tân yn dawnsio drwy’r awyr. Y profiad o frwydro eich ffordd drwy berfeddion y Great Deku Tree, yn un o’r lefelau mwya eiconig mewn gemau erbyn hyn. Ac yna, ar ôl bymblo o gwmpas am ryw awr, ‘da chi’n gadael y goedwig am y tro cynta, ac mae’r byd mawr tu hwnt yn cael ei ddatgelu am y tro cynta.\nMae’n foment sydd wedi ei efelychu mewn sawl gêm wedi hynny, fel Oblivion a Fallout 3. Ond Zelda wnaeth o gynta. Bythgofiadwy.\nMajora’s Mask: y dechrau (eto)\nAc os ydi dechrau Ocarina Of Time yn freuddwydiol ac yn llawn gobaith, mae Majora’s Mask, y gêm nesa yn y gyfres, yn hunllefus. Yn dilyn diwedd Ocarina, mae’n harwr wedi gadael ei gartref ar ôl a bellach yn crwydro’r goedwig yn chwilio am ei ffrind Navi, y tylwyth teg… sydd hefyd wedi ei adael. Wedyn mae ‘na ddiawl bach yn dwyn ei geffyl ac yn trawsffurfio ei siâp. Ac yna, i goroni popeth, mae o’n cyfarfod yr Happy Mask Salesman, un o’r cymeriadau mwya crîpi mewn gemau.\nMewn gêm llawn darnau bach hyfryd a thywyll, mae’n cychwyn pethau mewn steil, ac yn bygwth taflu cysgod dros weddill y peth. Ond dydi o ddim. Mae Majora’s Mask yn grêt.\nOnd peidiwch a chymryd fy ngair i am y peth. Mae Keza MacDonald o Kotaku wedi sgwennu am y gêm yn lot gwell na fi. Fan hyn, ylwch.\nThe Wind Waker: y siwrne o dan y dŵr\nMae ‘na deimlad o ryddid i The Wind Waker sy’n debyg iawn i’r teimlad ‘da chi’n gael o grwydro byd Ocarina Of Time. Er ei fod o’n mynd braidd yn undonog erbyn diwedd y gêm, mae’r tro cynta ‘da chi’n hwylio’r môr mawr yn brofiad i’w drysori. Bron na allech chi deimlo’r gwynt yn eich gwallt. Ond be sy’n digwydd o dan y dŵr, hanner ffordd drwy’r gêm, sy’n wirioneddol arbennig.\n‘Da chi’n gwneud eich ffordd i lawr at hen gastell Hyrule, wedi ei rewi mewn amser, cerfluniau o arwr Ocarina Of Time dros y lle. Ac yna ‘da chi’n camu tu allan, ac o’ch blaen chi mae’r hen deyrnas, caeau a bryniau gwyrdd yn ymestyn o’ch blaen chi.\nAllwch chi ddim eu crwydro nhw, wrth gwrs, ond mae’n olygfa sy’n llwyddo eich atgoffa o gemau fel Ocarina, a thynnu sylw at gryfderau Wind Waker ar yr un pryd.\nA Link To The Past: y byd tywyll\nA Link To The Past oedd y gêm Zelda cynta i fi chwarae, ac mae’n un sydd wedi dylanwadu’r gemau ddaeth ar ei ôl mewn sawl ffordd – o ran adeiladwaith, a stori, a chynllun. Sawl gwaith wedi’r un yma, mae byd y gemau Zelda wedi eu rhannu’n ddwy ran mewn ryw ffordd, o orffennol a dyfodol Ocarina Of Time, i fyd mawr a byd bach The Minish Cap, i’r byd “twilight” sy’n torri drwy fyd mwy confensiynol Twilight Princess. Ond fe allwch chi ddadlau bod byd “golau” a byd “tywyll” A Link To The Past yn eu taflu nhw i gyd i’r cysgod.\nSori. Doedd neb wedi gweld unrhywbeth tebyg mewn gemau o’r blaen. Mae’r byd “golau” ar gychwyn y gêm yn ddigon mawr, ond i ddarganfod ychydig o oriau i mewn bod y gêm ddwywaith mor fawr, a’ch bod chi’n gallu neidio rhwng bydoedd i ddatrys posau mewn ffordd gwirioneddol wreiddiol? A bod holl elynion a chymeriadau’r byd tywyll yn wahanol i’r rhai yn hanner arall y gêm? Athrylithgar.\nSkyward Sword: y diwedd\nDwi ddim yn meddwl bod Skyward Sword ymysg y gemau Zelda gora. Mae rheoli’r peth yn gallu bod yn lletchwith, dydi’r byd ddim yn fawr iawn, a ‘da chi’n dueddol o wneud yr un pethau drosodd a throsodd. Ond o ran y stori, bosib iawn bod o heb ei ail. Fel y gêm Zelda cynhara yn gronolegol, mae’n gosod seiliau ar gyfer yr holl gyfres i ddod, o’r berthynas rhwng Link a Zelda, i rôl y Triforce yn y byd, i hanes y Master Sword – un o’r arfau mwya eiconig mewn gemau.\nA’r cleddyf yna – neu’n hytrach, ysbryd y cleddyf, sydd wedi bod yn eich cynghori ar hyd y gêm – sy’n gyfrifol am foment mwya emosiynol yr holl gyfres. Ar ôl i chi drechu’r bos ola, mae hi’n diolch i chi am eich ymdrechion, cyn mynd i gysgu am byth. Dyma’r olygfa fan hyn, os oes ganddoch chi focs o hancesi papur yn handi.\nAr ben hyn i gyd, mae ganddoch chi dro yn y stori reit ar y diwedd wnes i ddim gweld yn dod, lot o gyfeiriadau at y gemau eraill, a dros y credydau, y fersiwn gora o thema’r gemau Zelda sydd erioed wedi ei recordio. Wna i fynd yn bellach na hynny, a chynnig mai dyma’r gerddoriaeth orau mewn unrhyw gêm. Ffwl stop.\nSteddwch nôl felly. Rhowch eich traed i fyny, a’r tecell mlaen. A mwynhewch.\nDa ‘di Zelda.\nPrevious Comixology: Cariad Ar Yr Olwg Gynta?\nNext Fideo: Adolygiad Grim Fandango Remastered


1 Brenhinoedd 3 (BCN) - Bible Society\n1 Brenhinoedd 3 BCN\nSolomon yn Gweddïo am Ddoethineb\n2 Cron. 1:3–12\n1Gwnaeth Solomon gynghrair â Pharo brenin yr Aifft trwy briodi ei ferch. Daeth â hi i Ddinas Dafydd i fyw nes iddo ddarfod adeiladu ei dŷ ei hun a thŷ'r ARGLWYDD, a'r mur o amgylch Jerwsalem. 2Yr oedd y bobl yn dal i aberthu mewn uchelfeydd, am nad oedd tŷ i enw'r ARGLWYDD eto wedi ei adeiladu. 3Yr oedd Solomon yn caru'r ARGLWYDD, gan rodio yn ôl deddfau ei dad Dafydd, ond yn aberthu ac yn arogldarthu mewn uchelfeydd.\n4Aeth y brenin i aberthu i Gibeon. Honno oedd y brif uchelfa; mil o boethoffrymau a offrymai Solomon ar yr allor yno. 5Ymddangosodd yr ARGLWYDD i Solomon yn Gibeon mewn breuddwyd liw nos; a dywedodd DUW, “Gofyn beth bynnag a fynni gennyf.” 6Dywedodd Solomon, “Buost yn ffyddlon iawn i'm tad Dafydd, dy was, am iddo rodio gyda thi mewn gwirionedd a chyfiawnder a chywirdeb calon. Ie, parheaist yn ffyddlon iawn iddo, a rhoi iddo fab i eistedd ar ei orseddfainc heddiw. 7Yn awr, O ARGLWYDD fy Nuw, gwnaethost dy was yn frenin yn lle fy nhad Dafydd, a minnau'n llanc ifanc, dibrofiad. 8Ac y mae dy was yng nghanol dy ddewis bobl, sy'n rhy niferus i'w rhifo na'u cyfrif. 9Felly rho i'th was galon ddeallus i farnu dy bobl, i ddirnad da a drwg; oherwydd pwy a ddichon farnu dy bobl luosog hyn?”\n10Bu'n dderbyniol yng ngolwg yr ARGLWYDD i Solomon ofyn y peth hwn, 11a dywedodd Duw wrtho, “Oherwydd iti ofyn hyn, ac nid gofyn i ti dy hun flynyddoedd lawer, na chyfoeth, nac einioes dy elynion, ond gofyn deall wrth wrando achos, 12gwnaf yn ôl dy eiriau. Rhoddaf iti galon ddoeth a deallus, fel na bu dy fath o'th flaen, ac na chyfyd chwaith ar dy ôl. 13Rhoddaf hefyd iti yr hyn nis gofynnaist, sef cyfoeth a gogoniant, fel na bydd dy fath ymysg brenhinoedd, dy holl ddyddiau di. 14Ac os bydd iti rodio yn fy ffyrdd, a chadw fy neddfau a'm gorchmynion, fel y rhodiodd dy dad Dafydd, estynnaf dy ddyddiau hefyd.”\n15Deffrôdd Solomon, a sylweddoli mai breuddwyd oedd. Pan ddaeth yn ôl i Jerwsalem, safodd o flaen arch cyfamod yr ARGLWYDD ac offrymodd boethoffrymau a heddoffrymau, a gwnaeth wledd i'w holl weision.\nSolomon yn Barnu Achos Anodd\n16Daeth dwy buteinwraig at y brenin a sefyll o'i flaen. 17Dywedodd y naill, “O f'arglwydd, roeddwn i a'r wraig hon yn byw yn yr un tŷ, ac esgorais ar blentyn yn y tŷ, a hithau yno. 18Tridiau wedi i mi esgor, esgorodd y wraig hon hefyd, heb neb ond ni'n dwy yn y tŷ. 19Bu farw plentyn y wraig hon yn y nos, am iddi orwedd arno; 20cododd hithau yn ystod y nos a chymryd fy mab o'm hymyl tra oeddwn i, dy lawforwyn, yn cysgu, a'i gymryd i'w chôl a gosod ei phlentyn marw yn fy nghôl i. 21Pan godais yn y bore i roi sugn i'm mab, yr oedd yn farw; ond wedi imi graffu arno yn y bore, nid hwnnw oedd y mab yr esgorais i arno.”\n22Meddai'r wraig arall, “Na, fy mab i yw'r un byw; dy fab di yw'r un marw.” Yna, dyma'r gyntaf yn dweud, “Na, dy fab di yw'r marw; fy mab i yw'r byw.” Taeru felly y buont gerbron y brenin. 23Yna dywedodd y brenin, “Y mae'r naill yn dweud, ‘Hwn yw fy mab i, y byw; yr un marw yw dy fab di.’ Ac y mae'r llall yn dweud, ‘Na, dy fab di yw'r marw; fy mab i yw'r byw.’ ” 24Yna dywedodd y brenin, “Dewch â chleddyf imi.” 25Pan ddaethant â'r cleddyf gerbron y brenin, ebe'r brenin, “Rhannwch y bachgen byw yn ddau, a rhowch hanner i'r naill a hanner i'r llall.” 26Ond meddai'r wraig oedd piau'r plentyn byw wrth y brenin (oherwydd enynnodd ei thosturi tuag at ei baban), “O f'arglwydd, rhowch iddi hi y plentyn byw, a pheidiwch â'i ladd ar un cyfrif.” 27Ond dywedodd y llall, “Na foed yn eiddo i mi na thithau; rhannwch ef.” Atebodd y brenin, “Peidiwch â'i ladd; rhowch y plentyn byw i'r gyntaf; honno yw ei fam.”\n28Clywodd holl Israel ddyfarniad y brenin, ac ofnasant ef, am eu bod yn gweld ynddo ddoethineb ddwyfol i weinyddu barn.


Nid mynd ar ofyn brenin wnaeth Glyn Dŵr, ond hawlio’i deitl – Golwg360\n19 Medi 2019 am 13:35 Diweddarwyd am 13:33\nCerflun Owain Glyn Dwr, Corwen\nLlun: Jeff Buck CC 2.0 trwy www,geograph.co,uk\nYng nghanol yr holl wrthryfeloedd oedd yn digwydd ledled Ewrop yn nyddiau Owain Glyn Dŵr, roedd y tywysog Cymreig yn wahanol yn y ffaith nad gwrthryfel y werin oedd ei un ef, meddai Elin Jones.\n“Chi’n cael sawl rhyfel, sawl gwrthryfel, yn ystod y cyfnod yna… felly dyw Glyn Dŵr ddim yn dod o unman. Mae e’n rhan o’i gyfnod… ond eto, yn wahanol hefyd. Roedd ei wrthryfel e yn un aruchel, yng nghanol y rhai o edd yn dod oddi wrth y werin bobol.\n“Tra’r oedd y Jacquerie yn Ffrainc, lle trodd y bobol tlawd yn erbyn y meistri tir mewn dulliau creulon iawn, yn eu hanobaith; wedyn y Ciompi yn Fflorens; Wat Tyeler yn arwain y werin bobol yn Lloegr i ofyn am gyfiawnder ac am gefnogaeth yn erbyn y meistri tir oedd yn gormesu, cyn cael ei ladd gan Faer Llundain; wedyn yr Irmandino yn Galisia; heb sn am Transylfania…\n“A dyna sy’n bwysig i ni gofio yn fan hyn – oedd y werin bobol yn mynd at y Brenin fel ffynhonnell cyfiawnder, a phrif arglwydd y wlad, i ofyn iddo, fel tad ei bobol, i’w helpu nhw yn eu hargyfwng. Oedden nhw ddim yn meddwl am sefydlu unrhyw beth i wrthsefyll y brenin, oedden nhw jyst yn gofyn wrth y brenin am gyfiawnder – fel yr oedd hawl gan bobol i wneud ers cwymp Ymherodraeth Rhufain, mae’n debyg,” meddai Elin Jones.\n“Fel plant yn mynd at riant ac yn dweud ‘dyw hyn ddim yn deg’ roedd y werin bobol yn mynd at y brenin ac yn gofyn am gymorth yn eu hargyfwng ac yn eu gormes, ac yn mynegi mai dim ond y brenin fyddai’n gallu eu helpu nhw, fel tad eu pobool,” meddai eto.\n“Roedd Glyn Dŵr yn wahanol iawn, gan fod ganddo fe ei gynllun ei hunan, a dyna lle’r oedd e’n wladweinydd, a dyna lle chi’n teimlo ei fod e’n gweld yr egwyddorion allai ysbrydoli ein cwricwlwm newydd ni yn cael eu gweithredu gan Glyn Dŵr.\n“Oedd e ddim yn gofyn am chwarae teg, oedd e ddim yn mynd at y brenin ac yn gofyn, ‘Plis helpwch ni’, oedd e’n dweud, ‘Dyma beth ydyn ni moyn’. Roedd e’n dweud ‘Fi yw tywysog Cymru’, fi yw ffynhonnell cyfiawnder, fi yw pen y wlad yma… fe ddewisodd e arfbais tywysogion Gwynedd, i ddangos parhad awdurdod a grym a chyfiawnder, a’i fod yn olynydd i rai oedd â hawl a chyfiawnder…\n“Gwrthryfel aruchel oedd un Glyn Dŵr. Roedd ei uchelgais tros Gymru, yr eglwys, ei haddysg a’i hiaith, yn dod gan dywysog.”


Rydym yn darparu STEM workshops to schools in Wales, as well as hyfforddiant a datblygiad proffesiynol i athrawon i'w paratoi ar gyfer yr her o gyflawni mewn amgylchedd sy'n gynyddol dechnegol a dynamig. O gyfleoedd DPP i gynadleddau a digwyddiadau, mae gennym ystod o adnoddau defnyddiol i'ch helpu i gyflwyno'r cwricwlwm Cyfrifiadureg a TG.\nRydym yn ceisio cadw ar y blaen i'r cwricwlwm mewn ysgolion. Rydym yn gweithio gydag athrawon i integreiddio gweithgareddau i feysydd dysgu a chynlluniau gwaith. Os hoffech bwcio gweithdy Technocamps ar gyfer eich dosbarth, e-bostiwch info@technocamps.com.\nCymorth TGAU Technoleg Ddigidol\nPecyn Gweithgaredd STEM Printiedig\nGrŵp o weithdai sy'n canolbwyntio ar algorithmau gan ddefnyddio Python, Greenfoot, HTML... mwy\nMae'r rhaglen Codio Trawsgwriciwiladd (C3) yn cynnig pynciau i ymgysylltu myfyrwyr â digwyddiadau Cyfrifiadureg... mwy\nAr gyfer myfyrwyr ysgol uwchradd sy'n cael trafferthion gyda Chyfrifiadureg ar level TGAU... mwy


Gofalwyr di-dâl yng Nghymru sydd wedi ymlâdd ddim yn siŵr y bydd y gwasanaethau maen nhw’n dibynnu arnynt yn cario ymlaen ar ôl y pandemig - Carers UK\nGofalwyr di-dâl yng Nghymru sydd wedi ymlâdd ddim yn siŵr y bydd y gwasanaethau maen nhw’n dibynnu arnynt yn cario ymlaen ar ôl y pandemig\nMae mwy na dau o bob pump (40%) o bobl sy'n gofalu'n ddi-dâl am aelodau o'r teulu neu ffrindiau yng Nghymru, yn teimlo fel nad ydynt yn gallu rheoli eu rôl ofalu\nNid yw 72% o ofalwyr wedi cael unrhyw seibiannau o'u rôl ofalu yn ystod y pandemig\nDim ond un o bob deg (11%) o ofalwyr di-dâl yng Nghymru sydd wedi blino’n lân, sy’n hyderus y bydd y cymorth gofalu maen nhw’n ei gael yn cario ymlaen ar ôl y pandemig COVID-19.\nAr ôl blwyddyn eithriadol o heriol yn darparu llawer mwy o oriau o ofal i anwyliaid yn ystod y pandemig - ac yn ceisio ymdopi â chael llai o gymorth gan wasanaethau iechyd a gofal a gan deulu a ffrindiau - mae gofalwyr di-dâl yn poeni'n ddifrifol am y cymorth y byddant yn ei gael i'w helpu i ofalu yn y dyfodol.\nCanfu ymchwil a ryddhawyd ar gyfer yr Wythnos Gofalwyr (7 – 13 Mehefin 2021), nad yw 72% o ofalwyr yng Nghymru wedi cael unrhyw seibiannau o'u rôl ofalu yn ystod y pandemig. O'r rheini a gafodd seibiant, roedd bron i draean (30%) yn defnyddio'r amser i gwblhau tasgau ymarferol neu i wneud gwaith tŷ, a chwarter (25%) yn defnyddio’r amser i dreulio amser gyda ffrindiau a theulu.\nDywedodd tri chwarter (73%) eu bod nhw wedi ymlâdd o ganlyniad i’w dyletswyddau gofalu yn ystod y pandemig.\nDywedodd dau o bob pump (40%) o ofalwyr yng Nghymru eu bod yn teimlo fel nad ydynt yn gallu rheoli eu rôl ofalu ddi-dâl.\nMae’r chwe elusen sy'n cefnogi’r Wythnos Gofalwyr – sef Gofalwyr Cymru, rhan o Carers UK; Age UK, Ymddiriedolaeth Gofalwyr, Cymdeithas Clefyd Niwronau Motor, Oxfam GB a Rethink Mental Illness – yn galw ar Lywodraethau'r DU a Chymru i sicrhau bod gofalwyr di-dâl sy'n gweithio oriau hiryn gofalu, yn cael y seibiannau sydd eu hangen arnynt.\n"Mae gofalwyr wedi ymlâdd ar ôl gorfod gofalu o amgylch y cloc am fwy na blwyddyn, ac nid ydynt yn gwybod sut maen nhw’n mynd i fedru cario ymlaen heb gael seibiant. Mae llawer yn poeni na fydd y gwasanaethau cymorth maen nhw’n dibynnu arnynt yn parhau yn y dyfodol.\nHeb y gefnogaeth gywir, gallai straen y flwyddyn ddiwethaf arwain at lawer mwy o ofalwyr yn dioddef. Mae'n bwysig dros ben bod Llywodraeth Cymru yn ymrwymo i sicrhau bod gofalwyr di-dâl sydd wedi gorfod darparu’r gofal mwyaf dwys, yn gallu cael mynediad i’r seibiannau sydd eu hangen arnynt fel mater o frys. Rydym yn gofyn am ymrwymiad ariannu cadarn ar gyfer seibiannau i ofalwyr, a mwy o fuddsoddiad mewn cymorth gofal cymdeithasol."\nNododd 69% o ofalwyr yng Nghymru a ymatebodd i’r arolwg Wythnos Gofalwyr eu bod yn dioddef o broblemau iechyd meddwl gwael, tra bod niferoedd tebyg (68%) wedi dweud bod eu hiechyd corfforol wedi dirywio.\nMae bron i ddwy ran o dair o ofalwyr (61%) yn dweud eu bod yn poeni am orfod parhau i ofalu heb gael seibiant.\nCysylltwch â swyddfa Gofalwyr Cymru ar 029 2081 1370 (Llun-Gwe)\nBeth ydy seibiant?\nI ofalwyr, seibiant ydy cael seibiant o ofalu, a chael y cyfle i wneud y pethau yr hoffent eu gwneud, ond yn methu tra byddant yn gofalu – pethau bob dydd fel dal fyny â ffrindiau, mynd am dro, neu ddal fyny â rhywfaint o gwsg. Gallai fod am 30 munud, am brynhawn, neu am wythnos. Gellid darparu seibiant drwy gael mynediad at wasanaethau gofal fel gofal amgen, gwasanaethau eistedd, gwasanaeth dydd, neu drwy gael cymorth gan deulu a ffrindiau sy'n darparu gofal seibiant neu ofal hanfodol.\nCynhaliodd Carers UK arolwg ar-lein rhwng 8 Ebrill a 25 Ebrill 2021. Ymatebodd cyfanswm o 2,850 o ofalwyr a chyn-ofalwyr i’r arolwg. Roedd hyn yn cynnwys 2,754 o bobl sy’n ofalwyr ar hyn o bryd, a 96 o gyn-ofalwyr. Mae 71% yn byw yn Lloegr, 8% yn byw yn yr Alban, 14% yn byw yng Nghymru a 6% yn byw yng Ngogledd Iwerddon.\nO gymharu â'r boblogaeth gofalwyr yn gyffredinol, roedd ymatebwyr i'r arolwg hwn yn fwy tebygol o fod yn fenywod, ac yn gofalu am nifer uchel o oriau bob wythnos. Gan nad oedd pawb a wnaeth ymateb wedi cwblhau pob cwestiwn yn yr arolwg, mae nifer o'r ffigurau a roddwyd yn seiliedig ar ymatebion gan lai na 2,754 o ofalwyr.\nYnghylch Wythnos Gofalwyr 2021\nMae’r Wythnos Gofalwyr yn cael ei chynnal rhwng 7 a 13 Mehefin 2021 ar draws y DU. Y thema yw Gwneud Gofalu'n Weladwy a Gwerthfawr.\nMae’r Wythnos Gofalwyr, a sefydlwyd gan Carers UK 27 mlynedd yn ôl, yn ymgyrch ymwybyddiaeth flynyddol sydd yn cael ei threfnu i gydnabod y cyfraniad hanfodol sydd yn cael ei wneud gan y 6.5 miliwn o ofalwyr sy’n byw yn y DU. Mae’n gyfnod o weithgarwch lleol dwys hefyd, gyda channoedd o ddigwyddiadau rhithwir yn cael eu cynllunio ar gyfer gofalwyr ar draws y DU.\nNwy Prydain ydy prif gefnogwr Wythnos Gofalwyr 2021.\nMae Carers UK a Centrica, rhiant gwmni Nwy Prydain, yn gweithio trwy gyfrwng partneriaeth strategol, ac yn adeiladu ar berthynas 15 mlynedd sydd wedi helpu Centrica i ddatblygu polisïau blaenllaw i gefnogi gweithwyr sy'n ofalwyr. Mae hyn yn cynnwys darparu absenoldeb gofal am dâl a rhwydwaith gweithwyr gofalwyr ffyniannus yn y DU. Gyda'n gilydd, rydym eisiau creu byd lle mae pob gofalwr yn teimlo fel eu bod nhw’n cael eu cydnabod, eu gwerthfawrogi a'u cefnogi. Mae hynny'n golygu rhannu gwybodaeth ddefnyddiol, codi ymwybyddiaeth a dod o hyd i ffyrdd newydd o ofalu am ein hanwyliaid yn eu cartrefi. Rydym yn gobeithio gwneud gwahaniaeth parhaol.\nI nodi Wythnos Gofalwyr 2021, bydd staff Centrica yn trefnu digwyddiad rhithwir ar gyfer yr holl gydweithwyr, gan ddwyn ynghyd arweinwyr, cydweithwyr a gofalwyr i drafod y realiti i ofalwyr cyflogedig a di-dâl, ac i gydnabod y cyfraniad maen nhw’n ei wneud i deuluoedd a chymunedau ar draws y DU. Byddwn yn rhannu straeon ein cydweithwyr sydd â chyfrifoldebau gofalu hefyd, ac yn annog pawb i ychwanegu eu llais at yr ymgyrch.\nMae Nutricia’n cefnogi Wythnos Gofalwyr 2021.\nNutricia yw darparwr mwyaf y DU o gynhyrchion a gwasanaethau maeth meddygol arbenigol. Mae Nutricia yn credu ym mhŵer maeth i wneud gwahaniaeth cadarnhaol i iechyd.\nMae Nutricia'n darparu ystod eang o gynhyrchion a gwasanaethau seiliedig ar wyddoniaeth sy'n bodloni anghenion cleifion a gweithwyr gofal iechyd proffesiynol fel ei gilydd. Er enghraifft, drwy wasanaeth Nutricia Homeward, mae bron i 29,000 o gleifion sy'n cael eu bwydo â thiwbiau gartref ar draws y DU yn cael cymorth gyda gofal nyrsio, ac yn derbyn cynhyrchion ac offer maeth meddygol yn rheolaidd\nEr mwyn sicrhau bod cleifion yn cael mynediad at y gofal cywir at faeth pan fyddant ei angen fwyaf, mae Nutricia’n gweithio'n agos ac ar y cyd ag amrywiaeth o sefydliadau a gweithwyr gofal iechyd proffesiynol.\nMae Carers UK yn gweithio mewn partneriaeth â Nutricia i helpu i wella dealltwriaeth ynghylch maeth a gofal ymhlith gofalwyr. Maen nhw’n rhoi cymorth i ofalwyr drwy adnoddau gwybodaeth, hyfforddiant, diwrnodau cyfryngau cymdeithasol a gwybodaeth ar y wefan.\nI nodi Wythnos Gofalwyr 2021, bydd aelodau o staff Nutricia yn cael eu gwahodd i gyfres o ddigwyddiadau i hybu ymwybyddiaeth o ofalu. Fel aelod hirsefydlog o Gyflogwyr i Ofalwyr, mae Nutricia yn gwybod pa mor bwysig yw rhoi'r cymorth a'r hyblygrwydd gwaith sydd eu hangen ar gydweithwyr i gydbwyso gwaith cyflogedig ac unrhyw gyfrifoldebau gofalu di-dâl.\nI gae rhagor o wybodaeth am Nutricia, ewch i www.nutricia.co.uk\n Carers UK, Caring Behind Closed Doors, 2020: 80 % o ofalwyr 80% o ofalwyr di-dal yng Nghymru yn darparu mwy o ofal yn ystod y pandemig\n2021 Carers Week Report (English Only)


Cyfathrebu'n Greadigol am yr Hinsawdd - Renew Wales Cyfathrebu'n Greadigol am yr Hinsawdd - Renew Wales\nRenew Wales / Newyddion gyffredinol / Cyfathrebu’n Greadigol am yr Hinsawdd\nCyfathrebu’n Greadigol am yr Hinsawdd\nAr 27ain o Dachwedd yn ‘Gateway Hub’ yn Abergwaun, cawsom ddiwrnod o hwyl, chwerthin a rhannu mewn digwyddiad a defnwyd ar y cyd gyda Transition Bro Gwaun. Ond hyd yn oed cyn mynd i mewn i’r adeilad, roedd y murlun lliwgar, pwerus sydd wedi ei baentio gan blant ysgolion ag aelodau o grwpiau ieuenctid lleol yn amhosib i’w osgoi,a theimlodd fel cyhoeddiad o fwriad.\nRoedd y lle yn llawn gyda phobl o Sir Benfro ac ymhellach yn eiddgar i ddarganfod sut i fod yn fwy creadigol wrth gyflwyno’r neges am newid hinsawdd.Felly, sesiwn ‘Theatr Fforwm’ oedd gyntaf (gyda Gill Dowsett a’i ‘ffrindiau’ yn arwain) – a oedd yn steil newydd o ddrama i lawer a ‘r peth da am hyn oedd y cyfle i ail-rhedeg y golygfeydd gyda ni yn cynnig deialog neu ffyrdd o actio gwahanol. Yna, soniodd Jasmine Dale am y llu o ddigwyddiadau a gymerodd lle dros yr haf yn yr ardal- gan gyfrif gwaith celf, sesiynnau ‘meic agored’, gweithdai gwastraff, dramau mewn wythnos tu allan a charnifal a llawer mwy.\nCyn cinio roedd amser agored a chyfle eto i ni gynnig pynciau i’w trafod mewn grwpiau. Ar or casglu’r wybodaeth daeth 5 thema / pwnc i’r golwg sef addysg a phobl ifanc, emosiynnau ynghlyn a newid hinsawdd, cysylltu a’r rhai sydd heb gysylltu, atebion technolegol, economiadd, cymdeithasol a gwleidyddol ac yn olaf cynhwysiad ac amrywiaeth.\nDarparwyd cinio gan wirfoddolwyr Prosiect Oergell Gymunedol Abergawun ac Wdig (yn ogystal a chacennau drwy’r brynhawn!) Oes oedd unrhyw un yn dioddef o flinder ar ol cinio yna roedd slot canu cymunedol gan Ben Ferguson, meim ddoniol gan Owian Roach ac yna stori gan Deb Winter wedi dihuno pawb!\nWedi hynny, roedd modd dewis 2 allan o 5 o weithdai ac erbyn y diwedd roedd pawb yn teimlo wedi eu hysbrydoli. Dywedodd sawl un nad oeddent wedi bod mewn digwyddiad fel hyn o’r blaen ac roedd yn wahanol i dim ond eistedd a gwrando ar gyflwyniadau lu!\nMae Jasmine Dale wedi cynhyrchu adroddiad i rhannu gyda grwpiau eraill gan obeithio y bydd o gymorth wrth ddysgu sut i fynd gynnal gweithgareddau fwy creadigol wrth fynd i’r afael a newid hinsawdd. Gallwch ei weld (yn Saesneg yn unig) isod.


Mae’n bleser gan y Gymdeithas Celf Gyfoes gyhoeddi un o’r rhoddion dyngarol pwysicaf mewn 100 mlynedd o fodolaeth y gymdeithas, rhodd fydd yn cyfoethogi casgliadau cyhoeddus ledled y DU am genedlaethau i ddod.Er mwyn cefnogi celf gyfoes yn y DU, mae’r casglwyr adnabyddus Eric a Jean Cass wedi rhoi dros 300 gwaith celf modern a chyfoes pwysig o’u casgliad personol i’r Gymdeithas Celf Gyfoes i’w rhannu ymhlith sefydliadau cyhoeddus. Daw cyfanswm gwerth y casgliad i fwy na £4 miliwn. Mae’n un o gasgliadau celf gyfoes a modern mwyaf unigryw a nodedig y wlad ac yn ffrwyth casglu dros bron i 40 mlynedd. Fe’i cedwid cyn hyn rhwng muriau ac yng ngerddi ‘Bleep’, cartref modernaidd rhyfeddol Eric a Jean Cass yn Surrey.\nwww.contemporaryartsociety.orgDyddiad: 13 Tachwedd 2012« Nôl i'r pennawdau newyddion


Toby Booth yw prif hyfforddwr newydd y Gweilch – Golwg360\n25 Chwefror 2020 am 12:23\nMae’r Gweilch wedi penodi Toby Booth yn brif hyfforddwr.\nMae e wedi llofnodi cytundeb tair blynedd, ac fe fydd e’n dechrau ar ei waith yn yr haf.\nMae gan gyn-brif hyfforddwr Gwyddelod Llundain enw da am feddu ar feddwl craff, sgiliau cyfathrebu rhagorol a charisma, yn ogystal â dawn am ddatblygu sgiliau chwaraewyr a hyfforddwyr.\nMae ei benodiad yn dod â chyfnod cythryblus i ben i’r rhanbarth ar ôl i Allen Clarke gael ei symud o’i swydd.\nYn ystod ei bedair blynedd gyda Gwyddelod Llundain, cyrhaeddodd y tîm rowndiau terfynol Uwch Gynghrair Lloegr a’r Gwpan Her, yn ogystal â Chwpan Heineken dair gwaith.\nRoedd yn hyfforddi tîm Caerfaddon rhwng 2012 a 2019, ac mae e’n hyfforddi’r Harlequins ar gytundeb tymor byr ar hyn o bryd.\n“Pan ddaeth y cyfle i ymuno â’r fath dîm Cymreig eiconig, sydd wedi’i leoli mewn ardal sydd yn angerddol am y gêm, fe wnaeth y cyfan yn ddeniadol dros ben,” meddai Toby Booth.\n“Mae’r Gweilch yn dîm sy’n llawn talent a phrofiad rhyngwladol.\n“Maen nhw’n griw uchelgeisiol sydd â chryn botensial i wella.\n“Ar ôl datblygu chwaraewyr drwy gydol fy ngyrfa, dw i’n edrych ymlaen at ychwanegu gwerth at y garfan hon o chwaraewyr a datblygu eu perfformiadau ar y cae.\n“Mae’r rhanbarth rygbi gyfoethog hon bob amser wedi cynhyrchu talent ifan.\n“Roedd y gallu i helpu chwaraewyr i gyrraedd eu potensial yn ffactor oedd wedi cyfrannu at fod eisiau’r swydd hon.”\n‘Hyfforddwr sy’n sefyll allan’\nYn ôl Mike Ruddock, Cyfarwyddwr Perfformiad y Gweilch, roedd Toby Booth yn sefyll allan uwchlaw’r ymgeiswyr eraill.\n“Rydym yn falch o gyhoeddi mai Toby Booth yw prif hyfforddwr y Gweilch,” meddai.\n“Mae Toby yn hyfforddwr profiadol dros ben sydd wedi profi ei hun dros nifer o flynyddoedd yn Uwch Gynghrair Lloegr gyda Gwyddelod Llundain, Caerfaddon a Harlequins.\n“Mae e’n gyfathrebwr gwych ac yn hyfforddwr arloesol.\n“Roedd ei record am ddatblygu rhaglenni rygbi perfformiad uwch wedi creu argraff ar y panel cyfweld a’r chwaraewyr uwch oedd wedi cwrdd â fe yn ystod y broses recriwtio.\n“Roedd nifer o ymgeiswyr rhagorol ar y rhestr fer, ond roedd gallu Toby i amlinellu ei athroniaeth hyfforddi a’i wybodaeth benodol am rygbi wedi creu argraff ac wedi dangos ei fod e’n hyfforddwr rhagorol.”


Mae’r stori ‘Golchi traed y disgyblion’ yn addasiad o stori sydd wedi ei chymryd allan o’r llyfr The God Who Leads Us On gan Ronni Lamont (SPCK, 2008).\nMyfyrio ar ran sydd heb fod mor gyfarwydd o stori’r Pasg.\nCyfeiriadaeth Feiblaidd: Ioan 13.1–17, 31b–35.\nFe allech chi lwytho i lawr rai lluniau o dai nodweddiadol o gyfnod y Testament Newydd, sy’n dangos rhai o’r cawgiau mawr yr oedden nhw’n eu defnyddio i ddal dwr.\nMae’n bosib i chi dorri’r stori’n rhannau i’w darllen gan fwy nag un o’r myfyrwyr, a gallai gwisgoedd traddodiadol ychwanegu at yr awyrgylch.\nCyflwynwch y stori fel arall eiriad dychmygol o un rhan o stori’r Pasg.\nDwr: sylwedd od. Byth ddigon ohono mewn cartref fel hwn, a’m swydd i yw gofalu bod digon ar gael. Felly, ar y mwyafrif o ddyddiau, byddaf yn mynd draw at y ffynnon dro ar ôl tro. Ac mae rhai pobl yn gwerthfawrogi hynny, ac eraill ddim. Fe gawsom ni’r plant rheini’n dod yma ar ymweliad y dydd o’r blaen - gwastraff, gwastraff, gwastraff. Y peth gwaethaf yw mai fi sy’n gorfod cael gwared â’r dwr sy’n cael ei golli ar lawr hefyd. Felly erbyn diwedd y dydd rydw i’n falch o gael sblasio peth ohono ar fy wyneb, a mynd i’r gwely. Ond fe fyddaf hefyd yn hoffi golchi fy nhraed cyn mynd i’r gwely, ac mae llawer yn gweld peth felly yn wastraff o ddwr. Ond, ar ôl i’r Athro fod yma, rydw i’n ei weld yn fwy fel gweddi nag unrhyw beth arall - ffordd o’i gofio Ef, a’i ffrindiau.\nGwyl y Bara Croyw oedd hi pan ddaeth heibio; dod i fwyta pryd o fwyd gyda’i ffrindiau. Ond roedd hi’n amser peryglus iawn iddyn nhw erbyn hynny, roedd yr offeiriaid wedi dechrau meddwl am ffordd o gael gwared ohono. Roedd yn tynnu blewyn o drwyn yr hierarchaeth ym mhob ffordd bosib, a doedden nhw ddim yn gallu fforddio’r risg o golli’r breintiau Rhufeinig oedd ganddyn nhw. O fod yn grefydd swyddogol ag ati, rhaid bod yn wyliadwrus nad ydych yn tramgwyddo’r gwarchodwyr, neu gallwch yn hawdd cael eich hun yn y sefyllfa o fod yn gweithredu tu ôl i ddrysau caeedig - erledigaethau a marwolaethau. Na, doedden nhw ddim am fentro colli eu statws swyddogol er mwyn Iesu a’i gyfeillion.\nY peth od oedd, wnaeth o ddim gwneud hynny pan gyrhaeddon nhw gyntaf. Roeddwn i wedi golchi traed pawb fel yr oedden nhw’n dod i mewn, fel y byddaf yn ei wneud bob amser. Roedden nhw wedi eistedd, ac wedi dechrau bwyta. Ymhen ychydig, aeth popeth yn dawel. Roedden nhw i gyd yn dyfalu beth fyddai’n digwydd nesaf. Cododd Iesu ar ei draed ac amneidiodd arnaf i fynd ato. Mi wnes i fynd drosodd ato, gan feddwl ei fod am i fynd ar neges drosto neu rywbeth. Ond na, yn gyntaf tynnodd ymaith ei ddillad allanol, yna cymerodd y tywel roeddwn i newydd fod yn ei ddefnyddio - doedd o ddim yn rhy lân erbyn hynny - ac fe’i clymodd am ei ganol. Cododd y jwg dwr a fy nysgl i oddi ar y stand, ac aeth drosodd at Simon, neu Pedr fel yr oedd yn cael ei alw. Penliniodd Iesu o flaen Pedr, a dechreuodd dywallt dwr dros ei draed, ac yna eu sychu. Nid yn frysiog, ffwrdd â hi, fel yr oeddwn i’n ei wneud, rydw i’n cyfaddef, ond roedd yn golchi ei draed yn ofalus, gan sychu rhwng y bodiau fel y bydd mam yn ei wneud i’w baban.\nRoedd Pedr wedi ei syfrdanu. Neidiodd ar ei draed a gwaeddodd ar Iesu. ‘Beth wyt ti’n ei wneud? Dwyt ti ddim yn golchi fy nhraed i – mae’r gwas eisoes wedi gwneud hynny!’\nRhoddodd Iesu un edrychiad arno. Roedd o’n aml yn gwneud hynny. Yna ysgydwodd ei ben yn araf.\n‘O Pedr, dwyt ti ddim yn deall.’\n‘Na, dw’i ddim yn deall,’ atebodd Pedr. ‘Wyt ti am olchi fy mhen a’m dwylo hefyd?’\nArhosodd Iesu. Eisteddodd Pedr i lawr, ac aeth Iesu yn ôl at y dasg.\nGolchodd draed y cyfan ohonyn nhw. Gyda gofal a chryn sylw i’r hyn yr oedd yn ei wneud. Roedd hi’n ymddangos ei fod yn mwynhau’r cyswllt â’i ddisgyblion. Roedd hi’n annioddefol o drist, a dirdynnol, wrth iddyn nhw edrych arno ac yna ddisgwyl iddo fo egluro.\nRhoddodd ei ddillad allanol yn ôl amdano ac eisteddodd i lawr. Roedd pob un ohonyn nhw ar bigau’r drain yn disgwyl iddo ddweud wrthyn nhw beth ar y ddaear oedd yn digwydd.\nYna siaradodd gydag ef ei hun, mor ddistaw fel na chlywodd neb ohonyn nhw beth ddywedodd; ond fe glywais i. Roeddwn i’n sefyll yn y cysgodion, lle roeddwn bob amser yn sefyll, yn aros ac yn disgwyl.\n'Dydyn nhw ddim yn barod, Nhad,’ meddai.\nYna trodd a siaradodd; yn bennaf gyda Pedr, ond yn ddigon uchel hefyd i’r gweddill glywed.\n‘Myfi yw eich Arglwydd a’ch athro, rydych chi yn fy ngalw i yn hynny. Roeddwn am ddangos i chi nad os y fath beth â hierarchaeth yn nheyrnas Duw. Nid oes neb yn well na neb arall. Rydym i gyd yn gyfartal gerbron ein Tad Nefol. Felly, fe wnes i olchi’ch traed i ddangos i chi mai fel yna y mae hi. Os galla’ i olchi’ch traed chi, yna fe allwch chi olchi traed eich gilydd. Ac unrhyw un arall sydd angen cael golchi ei draed neu ei thraed. Yn y deyrnas, mae pawb yn gyfartal'.\nOchneidiodd eto. Ymhen rhyw funud neu ddwy, rhoddodd ddarn o fara i Jwdas, ac fe gymerodd Jwdas y darn a’i fwyta.\nRhoddodd fara i’r lleill hefyd, ond fe wnes i sylwi fod Jwdas wedi ymadael ar ôl iddo fwyta’r darn a roddwyd iddo. Aeth oddi yno yn ddistaw heibio i mi ac allan i’r nos. Rydw i’n cofio sylwi pa mor dywyll oedd hi y tu allan.\nFe adawodd pawb ohonyn nhw yn fuan wedi hynny. Fe ddywedodd rhai eraill wrthyf eu bod wedi mynd i ardd Gethsemane, ac fe wyddom i gyd i ble y dygwyd Iesu wedi hynny.\nY gweddill? Does neb yn gwybod yn iawn i ble yr aethon nhw’r noson honno. Diflannu, i’r ddaear, dyna ble’r aethon nhw. Fe wnes i dwtio dipyn, ac yna fe es i fy ngwely. Yn ystod y diwrnod canlynol y cefais i glywed beth oedd wedi digwydd i Iesu. Oedd o’n gwybod beth oedd o’i flaen? Rydw i’n meddwl i fod o. A oedd o’n gwybod y cyfan o’r hyn oedd yn mynd i ddigwydd? Wel dyna gwestiwn na fedra’ i mo’i ateb.\nY noson honno, fe gerddodd Iesu i’r tywyllwch, ac fe arhosodd hi’n dywyll iddo hyd yn oed pan gododd yr haul y bore’r dydd Gwener hwnnw. Fe arhosodd yn dywyll i lawer ohonom ninnau hefyd, y rhai ohonom a arhosodd i ddisgwyl, disgwyl i’r haul godi.\nGoleuwch gannwyll, ac anogwch y myfyrwyr i feddwl am y stori y maen nhw newydd ei chlywed.\nSut ydych chi’n dygymod â’r sefyllfa pan fydd pobl yn chwalu’r gwahanfuriau rhyngoch chi â nhw fel y gwnaeth Iesu yn y stori yma? Ydych chi’n addasu a gwenu, ynteu a ydych chi’n ymateb mewn ffordd ymosodol, trwy geisio cadw’r ffiniau traddodiadol yn eu lle?\nMae Iesu eisiau i’w ddilynwyr fod yn weision. Pa mor hawdd yw hynny?\nCanwch emyn fel gweddi, er enghraifft, gweddi Sant Ffransis o Assisi: 'Iôr gwna fi’n offeryn dy hedd'. (Caneuon Ffydd rhif 868, hefyd i’w chael mewn llyfrau eraill)


Sawl peth y mae'n rhaid i chi eu gwybod am Goleuadau Nenfwd Crog gan y gwneuthurwr Goleuadau Nenfwd Crog, cyflenwr, cyfanwerthwr, dosbarthwr a ffatri yn Taiwan\nGoleuadau Nenfwd Crog\nZhuan Cheng Lighting Co., Ltd. yw un o'r gwneuthurwr mwyaf, cyflenwr o Goleuadau Nenfwd Crog in Taiwan. Wedi arbenigo yn ein cynnyrch ar gyfer blynyddoedd lawer, mae ein gwerthiant safle uchaf yn ddyledus yn bennaf yn rhannol lafar ymysg ein cwsmeriaid bodlon niferus. Rydym yn teimlo bod y mwyaf y byddwn yn ymdrechu i gael yr ansawdd gwell, y mwyaf y byddwn yn ennill yr hyder o gwsmeriaid tramor a domestig. Yn y gorffennol, rydym yn canolbwyntio ar y farchnad ddomestig lawer, a heddiw, yr ydym wedi bod yn allforio yn raddol i wledydd o amgylch y byd ac wedi ennill y clod ac ymddiriedaeth yn unol â hynny. Ar gyfer eich dealltwriaeth well ein cwmni, os gwelwch yn dda yn ymweld ar y wefan hon am fwy o wybodaeth am ein cynnyrch.\nCanhwyllyr Crystal 60W LED\nMae'r tiwbiau LED crwn yn disodli canhwyllyr canhwyllau traddodiadol er mwyn eu gosod a'u disodli'n hawdd,arddull glasurol gyda goleuadau LED modern,gan gyfuno ceinder ac arddull.Yn addas i'w osod mewn gwestai,bwytai.\nDeunydd:Paent haearn gyr(aur),grisial\nHyd y gadwyn:600mm\nFfynhonnell golau:Tiwb Cylchlythyr LED 10W&amseroedd;6pcs\n999999999 http://schema.org/InStock USD 2020-12-31 https://www.ledceilinglights.com.tw/cy/hanging-ceiling-lights.html\nGosodiadau Golau Nenfwd Crog\nI ddod o hyd i'r Goleuadau Nenfwd Crog gorau a'i siopa, mae angen i chi wybod am ansawdd uchaf gwneuthurwr Goleuadau Nenfwd Crog, cyflenwr, cyfanwerthwr, dosbarthwr, OEM ac ODM o ffatri yn Taiwan\nGoleuadau Pendant Mini\nCanhwyllyr Acrylig LED


stori deganau coediog i'r achub\nDewch i mewn i ystafell chwarae Andy a helpu i achub Woody Bo Peep a chafodd Rex ei garcharu mewn twr. Symud o drosodd i'r ffenestri i'w achub a'i ennill a'i galon. Fel bob amser, da lwc a chael hwyl.\ngollwng yr anrheg\nHelpwch Siôn Corn i ddod ag anrhegion yn y cartrefi drwy'r simneiau. Ewch â'ch sled trwy ddargyfeirio adar a rhwystrau i fwrw'r bocsys rhodd o fewn simneiau'r tai.\nMae cynorthwywyr Siôn Corn yn llawn gwaith ac mae angen i chi ei helpu trwy gael yr anrhegion cywir a'u rhoi yn y blychau. Rhowch sylw i'r anrhegion sy'n mynd i mewn i bob blwch ac yn lapio'r holl roddion.


Ffrwydriad Tunguska - Wicipedia\n30 Mehefin 1908\nCoed a ddinistriwyd gan y ffrwydriad. Llun o 1927.\nDigwyddodd Ffrwydriad Tunguska ar 30 Mehefin 1908 am 07:14 y bore mewn ardal wledig anghyfanedd ger Afon Podkamennaya Tunguska (sydd yn rhanbarth Crai Krasnoyarsk erbyn hyn) yng ngogledd Siberia, Rwsia.\nRoedd rhywbeth wedi ffrwydro ryw dair milltir uwchben y tir gan achosi i 80 miliwn o goed ddisgyn dros 830 milltir sgwar. Roedd y ffrwydriad 1000 gwaith yn gryfach na bom Hiroshima a gafodd ei ollwng ar ddiwedd yr Ail Ryfel Byd, a thua treuan o bŵer Tsar Bomba, yr arf niwcliar mwyaf pwerus erioed. Er bod meteor neu gomed wedi ffrwydro yn yr awyr yn hytrach na tharo'r llawr, mae'r digwyddiad hwn dal yn cael ei ddisgrifio fel 'trawiad'. Gallai ffrwydriad o'r fath achosi difrod llethol i ddinas fawr.\nRoedd yr ffrwydriad mor gryf buasai wedi mesur 5.0 a'r raddfa uchder Richter. Yn ôl The Guiness Book of World Records (1966) dywedir oni bai bod y byd yn troi ar yr raddfa y mae byddai'r ffrwydriad wedi dinistrio prifddinas Rwsia ar yr pryd, sef Saint Petersburg.\nDoes neb yn gwybod beth ddigwyddodd yn union.\nWedi dod o "https://cy.wikipedia.org/w/index.php?title=Ffrwydriad_Tunguska&oldid=10966607"\nNewidiwyd y dudalen hon ddiwethaf ar 13 Awst 2021, am 13:39.


Rheoleiddio Gwasanaethau S4C\nRheoleiddio gan Ofcom\nMae gwasanaeth teledu S4C yn cael ei reoleiddio gan Ofcom, sef rheoleiddiwr cyfathrebiadau'r DU. Amlinellir y darpariaethau rheoleiddio yn Neddf Cyfathrebiadau 2003.\nO dan y darpariaethau hyn, mae'n ofynnol i S4C gydymffurfio ag ystod eang o ofynion rheoleiddio a bennir mewn deddfwriaeth, a chan Ofcom hefyd. Mae gan Ofcom ystod eang o bwerau rheoleiddio a sancsiynau yn ymwneud â gwasanaethau teledu S4C.\nMae'n ofynnol i S4C sicrhau bod cynnwys gwasanaeth teledu S4C yn cydymffurfio â rheolau a bennwyd gan Ofcom. Amlinellir y rhain yng Nghod Darlledu Ofcom ac maent yn berthnasol i holl ddarlledwyr teledu'r DU.\nDarparu gwybodaeth i Ofcom\nMae S4C yn darparu cryn dipyn o wybodaeth i Ofcom bob blwyddyn mewn perthynas â pherfformiad gwasanaeth teledu S4C.\nMae hyn yn cynnwys gwybodaeth ariannol, gwybodaeth feintiol yn ymwneud â pherfformiad gwasanaeth teledu S4C a gwybodaeth yn ymwneud â chydymffurfio â chwotâu perthnasol Ofcom.\nMae S4C yn darparu'r wybodaeth ganlynol i Ofcom:\nGwybodaeth am incwm a gwariant blynyddol;\nGwybodaeth ariannol fisol a blynyddol yn ymwneud â gwerthiannau hysbysebion teledu ar S4C;\nGwybodaeth fanwl am wariant fesul genre rhaglenni o fewn gwasanaeth teledu S4C;\nFfigurau gwylio manwl ar gyfer adroddiadau blynyddol Ofcom ar Ddarlledu Gwasanaeth Cyhoeddus a Gwledydd y Cyfryngau; a\nGwybodaeth yn ymwneud â chyflawni cwotâu rhaglenni a gwasanaethau mynediad o fewn gwasanaeth teledu S4C.\nYn ogystal, mae S4C yn talu ffî rheoleiddio i Ofcom bob blwyddyn.\nGofynion rheoleiddio penodol\nMae'r gofynion ar S4C yn cynnwys sicrhau bod gwasanaeth teledu\nS4C yn cydymffurfio â gofynion:\nCod Darlledu Ofcom;\ny Cod ar Wasanaethau Mynediad Teledu;\ny Cod ar Amserlennu Hysbysebion Teledu;\ny Cod Trawshyrwyddo;y Cod Ymarfer ar gyfer Canllawiau Rhaglenni Electronig;\ny Cod ar gyfer Digwyddiadau Chwaraeon a Digwyddiadau Rhestredig a Dynodedig eraill; a\nrheolau Ofcom ar Ddarllediadau Pleidiau Gwleidyddol a Refferendwm.\nYn ogystal, mae'n ofynnol i S4C gydymffurfio ag ystod o ofynion, gan gynnwys:\nCydymffurfio â'r darpariaethau statudol yn ymwneud â darparu gwybodaeth gan S4C i Ofcom;\nCyflwyno Datganiad o Bolisi Rhaglenni blynyddol, ac adolygiad blynyddol o'r polisi i Ofcom;\nCydymffurfio â chwotâu perthnasol a bennwyd gan Ofcom mewn perthynas â Rhaglenni Gwreiddiol, rhaglenni Newyddion a Materion Cyfoes a gwasanaethau mynediad (fel is-deitlau, sain ddisgrifio ac arwyddo);\nCyflwyno Cod Ymarfer drafft S4C ar gyfer Comisiynu Rhaglenni i Ofcom ei gymeradwyo;\nHyrwyddo swyddogaethau Ofcom mewn perthynas â gwasanaethau teledu S4C, gan gynnwys gweithdrefnau a sefydlwyd gan Ofcom neu S4C ar gyfer ymdrin â chwynion a datrys cwynion ynghylch gwasanaeth teledu S4C;\nCydymffurfio â chyfarwyddiadau a roddwyd gan Ofcom os yw S4C wedi methu cydymffurfio â'i ofynion rheoleiddio; a\nThalu cosbau ariannol i Ofcom am dorri gofynion Cod Darlledu Ofcom a gofynion cwotau eraill hyd at y swm o £250,000.\nGellir gweld rhagor o wybodaeth fanwl yn ymwneud â'r gofynion hyn yn Atodlen 12 Deddf Cyfathrebiadau 2003 ar y wefan legislation.gov.uk.\nMae S4C yn gyfrifol am sicrhau bod fframwaith addas yn bodoli ar gyfer delio â chwynion ynghylch rhaglenni a ddarlledir ar wasanaeth teledu S4C.\nGellir cyflwyno cwynion ynghylch rhaglenni a ddarlledir ar wasanaeth teledu S4C i S4C neu Ofcom. Dylid cyflwyno cwynion yn ymwneud â rhaglenni ar-lein a ddarperir gan S4C i S4C.\nGellir gweld proses S4C ar gyfer ymdrin â chwynion yn:http://www.s4c.cymru/cy/cysylltu--ni/page/17088/su...\nNid yw Ofcom yn gyfrifol am reoleiddio cynnwys ar-lein a ddarperir gan S4C. Yn yr un modd ag y rheoleiddir cynnwys ar-lein y BBC gan Fwrdd y BBC, caiff cynnwys ar-lein S4C ei reoleiddio o dan ofynion statudol gan Fwrdd Awdurdod S4C. (Mae deunydd ar-lein yn golygu deunydd a ddarperir ar-lein (ar unrhyw wefan, cymhwysiad neu ryngwyneb ar-lein), ond nid yw'n cynnwys rhaglenni a ddarperir mewn gwasanaeth rhaglenni ar-alw (e.e. S4C Clic a BBC iPlayer).


Datganiad Ysgrifenedig - Cod newydd ColegauCymru ar gyfer Llywodraethu Addysg Bellach yng Nghymru (1 Chwefror 2016) | LLYW.CYMRU\nHoffwn roi’r diweddaraf i Aelodau ar y gwaith sy’n mynd rhagddo ar y cyd rhwng Llywodraeth Cymru a’r sector Addysg Bellach ers cychwyn Deddf Addysg Bellach ac Uwch (Llywodraethu a Gwybodaeth) (Wales) Act 2014, a dderbyniodd y Cydsyniad Brenhinol ar 27 Ionawr 2014.\nRyddhaodd Deddf 2014 golegau rhag rheolaeth llywodraeth ganolog, ac atgyfnerthodd rôl gynyddol bwysig llywodraethwyr colegau o ran gosod cyfeiriad strategol eu sefydliadau. Mae’r newidiadau hyn wedi rhoi mwy o ymreolaeth i’n colegau ac wedi lleihau’r cyfyngiadau sydd ar gyrff llywodraethu. Mae’r newidiadau hefyd yn cryfhau eu hatebolrwydd i fyfyrwyr, i gyflogwyr ac i’r cymunedau y maent yn eu gwasanaethu.\nMae llawer o golegau eisoes wedi ymroi i hyn yn frwdfrydig ac mewn ffyrdd arloesol. Fodd bynnag, mae angen inni wneud mwy i godi safonau ar draws y sector Addysg Bellach yng Nghymru. Mae tystiolaeth glir bod arweinyddiaeth gref ac effeithiol yn arwain at safon uchel. Mae angen inni weithio gyda’n gilydd i sicrhau bod pob coleg cystal â’r gorau, gydag ymroddiad i gynyddu safonau a ffocws ar hynny.\nMae fy swyddogion yn parhau i ymgysylltu mewn ffordd adeiladol â rhanddeiliaid ym maes addysg bellach. Drwy weithio’n agos â’r sector, rydym yn cydnabod y rôl bwysig sydd gan lywodraethu yn y gwaith o sicrhau iechyd ariannol, codi safon y ddarpariaeth drwy herio perfformiad gwael, a sicrhau llwyddiant o ran cenhadaeth colegau. Mae llywodraethu sefydliadol da yn hollbwysig i’r gwaith o gyflawni ein polisïau’n effeithiol a sicrhau atebolrwydd i lywodraeth ac i drethdalwyr.\nDyna’r rheswm dros roi mwy o ryddid i’r sector Addysg Bellach a chaniatáu mwy o ymreolaeth o ran gwneud penderfyniadau, gyda Llywodraeth Cymru yn cynnig arweiniad yn hytrach na’n rhoi cyfarwyddyd.\nI gryfhau’r berthynas honno, cynorthwyom ColegauCymru i gomisiynu fframwaith arfer da newydd ar gyfer llywodraethu ym maes Addysg Bellach. Mae’r Cod newydd ar gyfer llywodraethwyr wedi’i ddatblygu mewn cydweithrediad agos â rhanddeiliaid o’r sector.\nMae llywodraethu cryf wrth galon yr amcan hwn; mae’n hanfodol i lwyddiant pob coleg. Llywodraethwyr sy’n goruchwylio’u colegau; nhw sy’n arwain yr ymdrechion strategol i wella safonau dysgu ac addysgu a nhw hefyd sy’n dwyn Penaethiaid i gyfrif. Yn ogystal, mae llywodraethwyr yn warcheidwaid arian cyhoeddus ac yn gyfrifol am sicrhau y caiff adnoddau eu colegau eu defnyddio’n effeithiol ac yn effeithlon.\nRwy’n falch o weld bod y cod newydd i lywodraethwyr Addysg Bellach yng Nghymru yn cydnabod ymroddiad a gwaith caled llywodraethwyr. Hefyd, mae’n cydnabod bod cyfrifoldebau a gofynion arbennig ynghlwm wrth rôl llywodraethwr. Hoffwn ddiolch i’r sector Addysg Bellach a ColegauCymru am y gwaith sydd wedi’i wneud hyd yn hyn ar y prosiect pwysig hwn. Mae’r Cod newydd wedi’i ddatblygu gan randdeiliaid addysg bellach, a hynny er budd y sector cyfan. Hynny yw, mewn geiriau eraill, mae’r Cod wedi’i lunio ‘gan y sector, ar gyfer y sector’ er mwyn sicrhau llywodraeth gryfach a safonau gwell drwy ddarparu adnodd arfer gorau cyfleus gyda dolenni at ddeunydd ategol perthnasol a chyfredol.\nAr ran Llywodraeth Cymru, croesawaf gyhoeddiad y Cod newydd hwn. Anogaf bob coleg addysg bellach yng Nghymru i fabwysiadu’r Cod fel adnodd ar gyfer datblygu rhagoriaeth ym maes llywodraethu, er mwyn inni, gyda’n gilydd, allu cyflawni ein hamcan – sef system addysg bellach o safon, myfyrwyr llwyddiannus, busnesau cryf a dyfodol llewyrchus i bawb.


Volusion: Adeiladwr Gwefan E-Fasnach All-in-One | Martech Zone\nVolusion's mae platfform popeth-mewn-un yn ei gwneud hi'n hawdd sefydlu'ch siop mewn munudau. Mae eu platfform yn ei gwneud hi'n hawdd rhedeg eich siop, derbyn taliadau cardiau credyd, stocio eitemau neu ddiweddaru dyluniad eich gwefan. Mae eu platfform e-fasnach yn grymuso gwerthwyr i gychwyn gyda rhyngwyneb defnyddiwr gwych a nodweddion gwych.\nNodweddion Adeiladwr E-Fasnach Volusion:\nGolygydd Siop - Addasu edrychiad a theimlad eich gwefan gyda themâu a ddyluniwyd yn broffesiynol a'n golygydd gwefan pwerus. Curadiwch eich tudalennau gyda blociau cynnwys llusgo a gollwng ar gyfer cyfryngau cymdeithasol, orielau delwedd, fideos a mwy.\nThemâu - detholiad o themâu a ddyluniwyd yn broffesiynol sy'n arbenigo mewn e-fasnach. Mae pob thema yn brydferth, yn gwbl ymatebol, wedi'i chynllunio i werthu mwy.\nTudalennau Cynnyrch - Llusgwch a gollwng cynhyrchion i'r siop, addaswch eich edrych gydag opsiynau tudalen diddiwedd a manteisiwch ar gymaint mwy ar blatfform Volusion. Cynnig prisiau amrywiol ar gyfer opsiynau cynnyrch personol a chreu gostyngiadau a chwponau arfer.\nIntegreiddio Prosesu Taliadau - O ran cael ein talu, rydyn ni'n ei gwneud hi'n gyflym ac yn hawdd. Gydag integreiddiadau fel Stripe, PayPal ac Apple Pay, gallwch sefydlu'ch siop yn gyflym i gael yr archebion hynny (a'r taliadau!) I mewn. Mae rhedeg siop e-fasnach yn llawer o waith, ond nid oes rhaid i gael eich talu.\nOffer Llwyfan - Mae categorïau cynnyrch, rheoli cwsmeriaid, rheoli archebion, tudalennau, dadansoddeg ac apiau i gyd wedi'u hintegreiddio'n ddi-dor.\nMarchnata - Mae gan Volusion nodweddion SEO adeiledig sy'n eich galluogi i optimeiddio'ch gwefan ar gyfer peiriannau chwilio a defnyddwyr. Cysylltu â'ch cwsmeriaid ar gyfryngau cymdeithasol a hysbysebu trwy hysbysebion PPC a pheiriannau siopa.\nRhestr - Mae angen system rheoli rhestr eiddo ar eich siop ar-lein sy'n olrhain eich stoc yn ddi-dor yn y siop ac ar-lein. Dylai ganiatáu ichi drefnu cynhyrchion yn ôl categorïau a phriodoleddau cyffredin y gallwch eu rheoli megis lliwiau a meintiau. Mae hyn yn ei gwneud hi'n hawdd i'ch cwsmeriaid ddod o hyd i'r union eitemau maen nhw'n chwilio amdanyn nhw ar eich gwefan.\ndiogelwch - Adeiladu ymddiriedaeth trwy weithredu polisi preifatrwydd cryf a buddsoddi mewn tystysgrifau SSL a diogelu twyll ar gyfer eich gwefan e-fasnach i amddiffyn data cwsmeriaid preifat.\nintegrations – Cysylltu ag apiau eraill – gan gynnwys llwyfannau cyfryngau cymdeithasol, llwyfannau gwasanaeth a chymorth, a llwyfannau marchnata. Mae integreiddiadau'n cynnwys hofran, streipen, PayPal, Cyswllt Cyson, Amazon, Shippo, Pinterest, Facebook, Intercom, Cyfrin, Mailchimp, Sgwrs Fyw, Google Analytics a mwy.\nGwasanaethau - Mae Volusion hefyd yn darparu gwasanaethau pris sefydlog ar gyfer dylunio, integreiddio a gwneud y gorau o'ch siop a'ch marchnata. Maent hefyd yn darparu gwasanaethau dylunio, marchnata ac ymgynghori proffesiynol ar gyfer anghenion mwy datblygedig.\nTags: amazonCyswllt CysonRheoli Cynnwysrheoli cwsmeriaide-fasnachdadansoddeg e-fasnachintegreiddiadau e-fasnachmarchnata e-fasnachllwyfan e-fasnachsyndiceiddio e-fasnachFacebookamddiffyn rhag twyllhofranintercomrhestrsgwrs fywmailchimpsiop ar-leinadeiladwr siop ar-leinrheoli archebionprosesu taliadaupaypalPinterestpreifatcategorïau cynnyrchtudalennau cynnyrchShippothemâu storioStreipvolution


AT EIN GOHEBWYR.\_|1915-12-22|Y Tyst - Welsh Newspapers\nAT EIN GOHEBWYR.\_\nAT EIN GOHEBWYR. Mewn LI(t w,Cyfarfod Chwarterol Cyfundeb Ivlcyn ac Fifionydcl-Hermoa, Plasmarl- Bethania, Treorei -Bethlehem, Caerdydd-Gil- fach Goch—Undeb Pontypridd a'r Rhondda— Rhys Williams—W. Ross Hughes—Amanford— Marwolaethau—-Cyfarfodydd, &c. III\nMARWOLAETH 11SYR JOHN RHYS.\nMARWOLAETH 1 SYR JOHN RHYS. Nos Wener diweddaf, Rhagfyr 17eg, bu farw yn dra sydyn yn ei gartref, Syr John Rhys, Prifathro Coleg yr Iesu, Rhydychen, yn 75ain mlwydd oed. Brodor o Ogledd Ceredigion oedd, mab i dyddynwr cyff- redin. Dechreuodd ei yrfa fel disgybl- athro yn ysgol y pentref, Penllwyn, ac aeth trwy Goleg Normalaidd Bangor i gymhwyso ei hun i fod yn athro ysgol elfennol. Wedi'r cwrs hwnnw ymsefydlodd ym Mon fel ysgolfeistr-yn Rhosybol, os yr iawn gofiwn-ond amser byr dreuliodd yno. Aeth i Rydychen, a chafodd yrfa ddisglair yn y Brifysgol. Etholwyd ef yn Gymrawd o Goleg Merton yn 1869, a threuliodd rai blynyddoedd wedyn ym mhrifysgolion Ffrainc a'r Almaen. Yna penodwyd ef yn Arolygydd Ysgolion dros ran o Ogledd Cymru, a deuai fwy-fwy i'r golwg fel ysgolor Celtaidd o'r gallu a'r athrylith mwyaf, a chyn hir penodwyd ef yr Athro cyntaf mewn Celteg yrii Mhrif- ysgol Rhydychen. Cadair newydd ydoedd, a dibynnai ei dyfodol a'i phwysigrwydd i raddau pell ar waith a dysg a dylanwad yr un a'i llanwai gyntaf. Yn hyn ni siom- wyd neb yn wir, rhoddodd yr Athro newydd y fath safle iddi nes ei gwneud yn un o gadeiriau pwysicaf y Brifysgol. Ymdaflodd i'w waith gyda set a brwd- frydedd gwr a wyddai ei nerth ac a werth- fawrogai ei gyfle. Casglodd ddisgyblion galluog ac aiddgar o'i gylch, a lefeiniai hwynt oil a'i set danbaid ei hun dros fonedd ac urddas a gwerth y Gymraeg a'i lien. Nid gormod f'ai dywedyd mai iddo ef yn bennaf o bawb y rhaid priodoli y deffroad ysgolheigaidd a llenyddol ynglyn ag iaith a llenyddiaeth a hynaf- iaethau Cymru sydd wedi trawsnewid popeth ymron ynglyn ag astudiaeth wydd- onol o faterion a thestynau Celtaidd yn ystod y chwarter canrif diweddaf. Aeth ei glod fel awdurdod Celtaidd trwy'r holl fyel, a chofir ef mwy fel y gwr a gychwyn- nodd y mudiad newydd hwn. Penodwyd ef yn Brifathro Coleg yr Iesu, ac ymledodd ei ddylanwad a dyfnhaodd ei wladgarwch fwy-fwy hyd y diwedd. Cyhoeddodd gyfrolau amhrisiadwy o bryd i bryd ar hyd ei oes lafurfawr— mewn i e i t h e g beirniadaeth, chwedloniaeth, hynafiaetheg, a hanes, Celtaidd a Chym- reig. Ac heblaw hyn oil gwasanaethodd ar gomisiynau, dirprwyaethau, pwyllgorau a chymdeithasau Seneddol, Eisteddfodol a Chenedlaethol, gyda'r fath fri a llwydd nes y mynnodd y Llywodraeth ei wneud yn Parchog yn 1907 ac yn aelod o'r Cyfrin- gyngor yn 1911, ac ni roddwyd yr urddas ar neb a'i teilyngai yn fwy. Ond wedi'r cwbl, yng nghalon y cenedl- aethau o ysgolheigion Cymru a'r Gymraeg y cedwir y goron ar ben Syr John am yr oesau sydd i ddyfod.\nLLES YR ACHOS.\nLLES YR ACHOS. YSTORI NADOLIG. RhyfiCdd fel y mae amser yn newid pethau a lleoedd. Dim ond pump sydd yn fyw heddyw yn cofio Evan Powel yn ymgymeryd âg a rwain y canu ym Meth- ania. Y mae oddiar hynny yn' agos i bum mlynedd a deugain, yn yr hen gapel, yr hwn oedd wedi ei adeiladu ar gynllun ysgubor, ond y man mwyaf dymunol tu yma i ogoniant i'r hen bobl, er nad oedd ond meinciau yn seti, a phulpud fel cwpwrdd yn ei gornel. Nid oedd ynddo un offeryn,' na son ychwaith am ei angen. Deunaw oed oedd Bvan y pryd hynny, yn meddu ar lais da, ac yn gallu darllen darn o gerddoriaeth ar ol tipyn o fanylu, yr hyn oedd yn beth eithriadol y dyddiau hynny. Ac ystyriai'r eglwys ei hun yn ffodus fod un o'i fath yn ei mysg ac iawn y gallent, oherwydd yr oedd yno gapeli yn y cwm yn gorfod gofyn i fechgyn heb fod yn proffesu i'w harwain yn eu mawl. Ufudd iawn oedd Evon erioed, heb wneud dim twrw, ond bob amser yn ym- roddgar i'w ddyledswyddau, ac yn ddiar- hebol am ei brydlondeb a'i ffyddlondeb. Wedi dod i'r capel presennol, yr hwn erbyn hyn sydd wedi bod yn gyrchfan iddynt am ddegau o flynyddoedd, ac i'r nifer fwyaf ohonynt, efe oeddynt yn gofio gyntaf yn sefyll i fyny gan wynebu y gynulleidfa yn y set fawr, rhoi ei lyfr agored ar yr astell oedd yno at ei wasan- aeth ef yn bennaf, ac wedyn yn tynnu ei bib swn o boced ei wasgod, a'i gosod wrth ei enau i roi chwythiad ynddi, ac yna yn cychwyn. Bu yno lawer cy-fnewidiad fel yr oedd un genhedlaeth ar ol y llall yn tyfu, ac addysg yn dod yn fwy cyffredinol, a man- teision cerddorol yn fwy cyfleus. Yr oedd amgylchiadau teuluol yr ardal, a'r holl wlad o ran hynny, yn gwella, a'i haneddau yn dod yn fwy cysurus ac yn llawn o ddodrefn costus. Ac mewn nifer fawr ohonynt ceid offerynnau cerdd, a'r plant yn eu harfer yn rhwydd. Effeitliiodd y cyfnewidiadau hyn, wrth gwrs, ar y capel. Cafodd yr offeryn ei le yn yr addoliad, a'r sawl yn y gwahanol leisiau a ddar- llenent gerddoriaeth yn ymgyrraedd at y gynghanedd. Bu un ar ol y llall o blant yr eglwys yn gweini gyda'r offeryn-rhai o'r bechgyn yn symud oddiyno, a phan ddeuai merch, priodai hithau. Ond os oedd y chwareuwyr yn newid, aros o hyd yr oedd yr arweinydd. Wrth edrych ar wasanaeth gwirfoddol, ymddengys ar un olwg fel y gwasanaeth mwyaf goruchel a chanmoladwy. Er hynny, gall fod ymhell o fod yn rhoi bodd- lonrwydd cyffredinol. Dewisa rhai was- anaeth cyflogedig, oherwydd os na fydd hwnnw i fyny a'r gofynion, gellir ei newid am ei well; ond nid mor hawdd newid yr un gwirfoddol. Beth bynnag, yr oedd rhai ym Methania yn credu fod yr arweinydd yn brin o gymhwyster erbyn hyn, ac y dylai cynulleidfa o'i bath gael ei harwain gan rhywun mwy coeth a gwybodus. Ac, er nrwyn rhoi grym ac asgwrn cefn yn eu dadl, priodolent mai'r elfen ieuanc, a'r pwysigrwydd o'i dal a'i chadw, oedd yn peri'r ymyrraeth. Hefyd, yn ddiweddar yr oedd cor y capel, dan arweiniad un o fechgyn yr eglwys, wedi ennill gwobr mewn cystadleuaeth, a chanmolwyd yr arwein- ydd yn fawr gan y beirniaid, a chredai pawb ei fod yn ei haeddu. Heblaw ac uwchlaw hynny, yr oedd y ddau gapel arall perthynol i enwadau eraill wedi cyf- logi dau gerddor i'w harwain. A pha reswm, meddai y cwynwyr, oedd goddef hen arweinydd hen ffashiwn fel hyn i'w gwneud yn destyn siarad i bobl. Codi cor yn y capel a mynd i gystadlu !-fn hynny erioed ym mryd Evan Powel. Canu cynulleidfaol oedd ei brif a'i unig fwynhad. Ond er yr holl gwyno, y mae'n syn na ddywedodd neb air wrth Evan, na Mari ei wraig ni chafodd gymaint ag awgrym ei fod wedi gor-aros ei groesaw. Bu Mari ac yntau yn siarad a'u gilydd am ymddi- swyddo, ond ni ddaeth dim sill o'r tuallan. Yr oedd yr holl anesmwythter i'w briodoli i Charles Evans, yr hwn feddai un rhinwedd lied werthfawr mewn cym- deithas, ond rhinwedd y gellid yn hawdd ei gamarfer a gwneud niwed, sef yr awydd am flaenori. Ysid ef gan rhyw uchelgais am fod ar y blaen ac unwaith y cychwynai ni orffwysai hyd nes y byddai ymhob sef- ydliad y perthynai iddynt yn sefyll yn y lie yr ystyriai ef y blaen. Bu Bvan Powel yn wael am ychydig wythnosau, a phan ddaeth yn well aeth i lan y mor i orffen ei wellhad, ac yn ei absenoldeb daethpwyd a'r mater ger bron y gweinidog a'r blaenoriaid. Awgrymai rhai y priodoldeb o siarad yn gyfrinachol ag Evan, ac awgrymu y peth iddo, ac eraill yn dweyd mai gwell ei adael i arwain yn y blaen na dolurio ei deimladau. Yr oedd y gweinidog o'r un farn, ac yn gredwr cryf mewn gadael pethau oedd yn rhedeg yn esmwyth heb ymyrryd a hwy. f vVel,' meddai Charles Evans, ym- ddengys i mi eich bod yn rliag-feddwl cynnwrf. Lles yr achos ddylai fod gyntaf yn ein golwg, ac os oes rhywbeth y gwyddom am dano yn rhwystr i'w lwydd- iant, oni ddylem fod yn ddigon gwrol i'w symud, pa mor anawdd bynnag y bydd ? Atebwyd ef ar unwaith gan yr hen frawd Evan Dafydd 'Mae yn well i ni adael y gorchwyl o symud rhwystrau i Un all ei wneud yn llawer mwy effeithiol na ni Mae'n arnlwg, Bvan L)af}rdd,' meddai Charles, nad ydych chwi ddim yn credu fod sicrhau y gwasanaeth goreu, mwyaf diwylliedig, yn lies i'r achos.' Gorchwyl eithaf peryglus oedd agor dadl a'r hen wr, oherwydd ni arbedai os yr anelai i daro. Yr wyf fi wedi byw yn ddigon hir, was i,' meddai, i ddysgu rhoi gwerth ar gymeriad a buchedd. Lies yr achos, yn wir Yr ydych yn siarad fel pe mai dim ond gennych chwi mae llygaid a meddwl i weled a deall beth sydd yn lies i'r achos. Ac yr ydych yn ystyried bydd taflu o'r neilltu fel ysbwrial i ben tomen wasanaeth un o'r dynion tyneraf ac anwylaf am yn agos i bum mlynedd a deugain yn lies i'r achos Yr wyf yn cofio yn y cymdogaethau yma a lleoedd eraill eglwysi mawrion yn cael eu hysgaru yn sgyrion gan gythraul y canu, a ninnau yn mynd ymlaen yn gysurus a hyfryd, ac yn gynnes ein mawl, am fod gennym ddyn caruaidd ac heddychol yn arweinydd.


Y Cynulliad yn arbed arian ac yn gweld cynnydd yn nifer yr ymwelwyr\nY Cynulliad yn arbed arian ac yn gweld cynnydd yn nifer yr ymwelwyr\nMae uchafbwyntiau'r adroddiad blynyddol eleni gan Gynulliad Cenedlaethol Cymru yn cynnwys rhagori ar y targedau i arbed arian a chynyddu nifer yr ymwelwyr.\nLlwyddodd Comisiwn y Cynulliad i arbed mwy na hanner miliwn o bunnoedd, gan ragori ar ei darged yn y maes hwn.\nMae'r llwyddiannau eraill yn cynnwys:\nCroesawu 83,680 o ymwelwyr â'r Senedd, sydd 8 y cant yn fwy na'r flwyddyn flaenorol;\nMwy na 26,000 o bobl yn mynd ar daith o amgylch y Senedd yn ystod y flwyddyn ddiwethaf, sef 20 y cant yn fwy na'r deuddeg mis blaenorol;\nMwy na 27,000 o bobl ifanc o bob cwr o Gymru yn cymryd rhan mewn sesiynau gyda'r tîm Addysg ac Ymgysylltu â Phobl Ifanc, a'r rheiny'n eu hysbysu a'u cynnwys, a'u grymuso i gymryd rhan mewn gwleidyddiaeth;\nCael ein cydnabod gan y sefydliad Working Families yn un o'r 10 cyflogwr gorau yn y DU o ran bod yn ystyriol o deuluoedd; a\nChyrraedd y pumed safle ym Mynegai Cydraddoldeb yn y Gweithle Stonewall 2017, yn ogystal â chael ein dyfarnu y cyflogwr sector cyhoeddus gorau yn y DU a'n henwi y sefydliad gorau yn y sector cyhoeddus yng Nghymru am y bedwaredd flwyddyn yn olynol.\nMeddai Manon Antoniazzi, Prif Weithredwr a Chlerc y Cynulliad:\n"Mae'r adroddiad hwn yn crynhoi blwyddyn o gyflawni a newid wedi'i reoli'n dda. Mae datblygiadau deddfwriaethol a chyfansoddiadol mawr ar y gorwel, ac mae ein hymdrechion i ymgysylltu â'r cyhoedd ar y materion sydd o bwys iddynt yn bwysicach nag erioed. Mae gennym raglen uchelgeisiol i'w chyflawni, gan ddwyn y llywodraeth i gyfrif, a gwneud gwaith y Cynulliad yn fwy perthnasol a hygyrch. Mae'r adroddiad hwn hefyd yn amlinellu ein blaenoriaethau wrth inni geisio datblygu ar yr hyn a gyflawnwyd."\nMeddai Elin Jones AC, y Llywydd a Chadeirydd Comisiwn y Cynulliad:\n"Mae'n rhaid i'n sefydliad barhau i ymdrechu i sicrhau rhagoriaeth trwy wella'n barhaus. Mae'r adroddiad hwn yn dangos enghreifftiau o newid sylweddol trwy gydol y flwyddyn, ac o'r modd yr ydym wedi cyflawni blaenoriaethau uchelgeisiol."\nAdroddiad blynyddol a chyfrifon 2016–17 (PDF, 9 MB)


Gwefan Swyddogol Dyffryn Nantlle > Hanes Pentref Pant Glas > Crynodeb fer o hanes y pentref\nCrynodeb fer o hanes y pentref\nMae’r ardal yn llawn o safleoedd cyn-hanes, a chyfeirir at "Nantcyll" ym Mhedwaredd Gainc y Mabinogi fel y lle y bu gwyr Dyfed a Gwynedd yn brwydro yn erbyn ei gilydd. Mae Nancall hyd heddiw yn gynwysedig yn enwau tair ffarm ar gwr y pentref.\nYn Nancall Uchaf, y maged Bryn Terfel, y canwr byd-enwog. Cychwynnodd ei yrfa gerddorol yng Nghylchwyl Glannau Dwyfach rhwng capeli Pant-glas, Bwlchderwin, Bryncir a Brynengan - lle bu ei hen daid, Richard Jones, Y Gaerwen, yn godwr canu.\nGyferbyn â'r hen dafarn mae'r ffordd yn arwain at hen orsaf reilffordd yr LMS a redai o Gaernarfon i Afon-wen hyd 1964. Ffordd feiciau a cherddwyr yw gwely'r hen reilffordd erbyn hyn, a adwaenir fel Lôn Eifion ac mae'n ymestyn am bedair milltir ar ddeg o Gaernarfon i Fryncir.\nYn gwarchod pentref Pant-glas tua'r de mae Moel Derwin ac ar y llechwedd y tu draw iddi mae Bryn Derwin. Yno yn 1255 yr enillodd Llywelyn y Llyw Olaf y frwydr yn erbyn ei frodyr Owain a Dafydd. Mae enwau fel Cae March, Cae Doctor a Chae Lliaws yn parhau ar y caeau.\nTua'r gogledd ceir mynydd y Graig Goch. Mae'r hen ffordd bost yn cydredeg â'r ffordd newydd bresennol ac mae'n arwain o Garndolbenmaen i Nasareth. Ar ochr y ffordd hon, yr ochr uchaf i Nancall Uchaf, mae hen gapel arall gan y Methosistiaid cynnar ar dir ffarm Tai Duon. Mynwent Tai Duon y gelwir y fynwent sydd yno heddiw. Yma y claddwyd dau frawd a chwaer o Nantcwmbran, Pant-glas, a fu farw'n ifainc rhwng 1918 a 1924, fel a ddisgrifwyd yn y bennill isod gan J Roger Owen:


▷ Dewisiadau amgen i wylio cyfresi a ffilmiau i Pepecine | Gwybodaeth YA 【2021】\nDiolch i ddatblygiadau mewn technoleg, mae'r ffordd y mae pobl yn difyrru eu hunain wedi esblygu. Nawr mae yna lwyfannau sy'n cynnig y gwasanaeth adloniant ffrydio, felly does dim rhaid i chi adael eich cartref. Dyma achos y wefan Pepecine ar gyfer beth y defnyddiwyd gwylio cyfresi a ffilmiau.\nAr y gwefannau hyn, gall defnyddwyr weld cynnwys clyweledol ar-lein neu ei lawrlwytho i'w cyfrifiadur neu ffôn clyfar. Fodd bynnag, ar hyn o bryd nid yw'n gyfrinach i unrhyw un fwyaf maent yn cau am broblemau cyfreithiol; gan eu bod yn ystyried eu bod yn torri hawlfraint.\nO fewn y cyd-destun hwn, ers 2018 dechreuodd platfform Pepecine wynebu problemau. Ar y dechrau roedd yn rhaid iddynt newid y parth fel y gallai barhau i weithio, ond nid oedd hyn yn ddigon. Dioddefodd y we sawl bloc yn ei chynnwys, felly'r gweinyddwyr ar gau.\nY mwyafrif o dudalennau amgen a argymhellir yn lle Pepecine\n1 Y mwyafrif o dudalennau amgen a argymhellir yn lle Pepecine\n1.7 Teledu Pelispedia\n1.9 Cyfres24 Ar-lein\nFel y soniasom o'r blaen, yn 2019 derbyniodd Pepecine rwystr gan y gweithredwyr Telefónica, Vodafone ac Orange. Felly, roedd eu dwylo wedi'u clymu oherwydd ni allent newid parthau, is-barthau na chyfeiriadau IP.\nByddai defnyddwyr, wrth fynd i mewn i'ch gwefan, yn y lle cyntaf, yn credu ei bod yn weithredol. Fodd bynnag, wrth ei bori byddwch yn darganfod bod ei fynediad yn gyfyngedig. Yn y modd hwn, mae'r rhai a oedd yn troi ato'n gyson yn cael eu gorfodi i chwilio am rai eraill dewisiadau eraill, fel:\nYn gyntaf, rydyn ni'n dod â'r wefan Vidcornyn y bôn, mae'n blatfform sy'n cynnig y trosglwyddo ffilmiau a chyfresi mewn manylder uwch. Mae ganddo lyfrgell helaeth o gynnwys ar-lein, sy'n cynnwys y canlynol: ffilmiau, sioeau teledu, sioeau realiti, cyfresi a llawer mwy.\nAr y llaw arall, mae'n bwysig nodi bod gan y platfform a rhyngwyneb cyfeillgar a hawdd ei ddefnyddio i'r defnyddiwr lywio yn ei adrannau. Nid oes unrhyw wahaniaeth os ydych chi'n ddefnyddiwr newydd neu'n ddefnyddiwr a gofrestrwyd o'r blaen, gan fod mynediad i'r cynnwys yn rhad ac am ddim ac yn hawdd. Y gorau oll? Gallwch chi dadlwythwch unrhyw ffeil sy'n ymddangos ar gael.\nYr ail opsiwn o ddewisiadau amgen i Pepecine a gyflwynwn yw Megadede. Yn y bôn, mae'n wefan sydd â llydan casgliad o ffilmiau a chyfresi. Dylid nodi bod y rhan fwyaf o'r ffilmiau'n cael eu cyfieithu i'r Sbaeneg.\nHefyd fel dewis arall i Pepecine yw Ultradede. Mae'n cynnwys a platfform ar-lein newydd sy'n cynnig atgynhyrchu ffilmiau a chyfresi. Mae eu llyfrgell yn cael ei diweddaru bob dydd, felly mae ganddyn nhw'r rhaglennu gorau ar gyfer defnyddwyr.\nGalwodd y wefan Peliculator Mae'n ddewis arall pwysig a phoblogaidd arall i Pepecine. Ar yr achlysur hwn, rydym yn cyfeirio at blatfform sydd mae'n gymharol newydd. Fodd bynnag, mae'n cynnig amrywiaeth o ddeunydd clyweledol, sy'n ddelfrydol ar gyfer pobl sy'n hoff o adloniant.\nY dewisiadau amgen gorau i Series Danko\nTudalennau i wylio ffilmiau amgen i Miradetodo


Disgwylir i gyrff cyhoeddus ddangos i bobl eu bod yn gweithredu egwyddorion datblygu cynaliadwy wrth gyflawni eu gwaith a sut maent yn gwneud cynnydd tuag at gyflawni eu nodau llesiant. Rhaid i Fyrddau Gwasanaethau Cyhoeddus hefyd ddangos sut y maent yn cyflawni eu hamcanion llesiant trwy'r camau y maent wedi'u cymryd i wneud gwelliannau cynyddrannol yn lles cymunedau.\nNewid Cadarnhaol - Ymrwymiad a rennir i wella'r ffordd yr ydym yn cydweithio\nDechrau Cadarnhaol - Yn rhoi'r dechrau bywyd gorau ar gyfer cenedlaethau'r dyfodol\nPobl Gadarnhaol - Awdurdodi a galluogi ein holl drigolion i gyflawni eu potensial eu hunain\nLleoedd Cadarnhaol - Yn galluogi ein cymunedau i fod yn wydn a chynaliadwy\nMae'r BGC wedi gosod meysydd i'w gweithredu ei hun a galluogwyr sylfaenol a fydd yn ei helpu i gyflawni ei amcanion llesiant. Mae gan bob un o'r rhain gynllun gweithredu cysylltiedig. Mae cynnydd yn cael ei fonitro gan y BGC yn ei gyfarfod chwarterol ar gylchdro bob chwe mis ar gyfer pob maes. Ar gyfer adroddiadau cynnydd ewch dudalen Adroddiadau Cynnydd.\nADRODDIAD BLYNYDDOL 2019–20\nMae Bwrdd Gwasanaethau Cyhoeddus Caerffili yn falch o gyhoeddi ei ail adroddiad blynyddol, sy'n amlygu'r cynnydd a wnaed tuag at y Cynllun Llesiant 'Y Gaerffili a Garem 2018-2023'. Mae'r adroddiad eleni yn ymdrin â chyfnod hirach o 16 mis, gan fod yr holl bartneriaid wedi bod yn rhan o'r ymateb i bandemig Covid-19. Mae amserlen hirach wedi caniatáu i'r Bwrdd Gwasanaethau Cyhoeddus arddangos ymateb anhygoel y sectorau cyhoeddus a chymunedol trwy gydol yr argyfwng iechyd cyhoeddus hwn.\nMae Bwrdd Gwasanaethau Cyhoeddus Caerffili wedi cyhoeddi ei Adroddiad Blynyddol cyntaf yn rhoi diweddariad ar gynnydd yn dilyn cyhoeddi’r Cynllun Llesiant, 'Y Gaerffili a Garem 2018-2023', ym mis Mehefin 2018. Gallwch weld yr Adroddiad Blynyddol yma.


Josgin a ddywedodd: Dyna'r broblem gyda system Toshack. Dim ymosodwr go iawn yn y blwch cosbi, a'r trydydd 'centre-back' yn gwneud camgymeriad.\nA pwy i gymryd ei le Einstein?\ndwi'n dechre cytuno... ma colli gatre 3-1 a chware 5-4-1 yn ddiflas. os na fyddwn ni'n gweld gwellianne yn y geme sydd i ddod, fydda i'n dechre meddwl bod ishe newid cyn yr ymgyrch nesa. Dwi jyst mor BORED, bois bach!\nBrian Flynn yw'r dewis amlwg, er ei fod yn rhan o 'dim' Toshack. Dwi di arddel y ddadl 'sneb gwell i gal' yn y gorffennol ond, iesu, dyw e ddim yn lot o amddiffyniad, nagyw? Ma Tosh wedi gweddnewid y system ond ma'n rhaid dechre gofyn cwestiynau am ei dactegau ar y cae, does bosib... dwi dal yn meddwl mae'r ffordd gore o gal canlyniad yn erbyn y timau mawr megis Rwsia yw mynd amdanyn nhw ffwl ffacin pelt a gweld sht ma nhw'n handlo fe. Ma 5-4-1 gatre jyst yn gofyn am drwbwl.\nYr unig reswm, bron, dwi'n dal i gefnogi Tosh yw canlyniadau'r tim dan 21 ond ma'n rhaid dangos mwy mewn geme a hynny'n gloi fyd.


Gig Maes B yn Ysgol Henry Richard – Caron360\nGig Maes B yn Ysgol Henry Richard\nY Cledrau yn canu yn y neuadd!\nAm 12:55 ar Ddydd Mercher y 30ain o Fawrth fe aethom ni fel Ffês Tri i’r neuadd, ac roedd yna wledd o gerddoriaeth yn aros amdanom. Roedd yr atmosffer yn anhygoel ac roedd y neuadd wedi cael ei addurno ar ein cyfer. (Cafodd Ffês 2 yr un profiad mewn gig ar wahan.)\nYn aros amdanom oedd y band enwog Y Cledrau. Roedd pawb yn edrych ymlaen at gael gwrando ar y band a’r gerddoriaeth fyw. Hefyd fe gawson ni brofiad a hanner i chwarae ar y llwyfan gyda’r band iwcelelis ‘Y Pic Tôns’. Roedd yn brofiad gwych i ni oherwydd roedd y goleuadau yn sgleinio ac roedd yr atmosffer yn werth chweil!!\nDywedodd un ferch o flwyddyn deg : “Roedd y gerddoriaeth yn wych ac roedd pawb yn edrych fel eu bod yn mwynhau yn fawr iawn”.\nMae disgyblion yr ysgol wedi defnyddio geiriau fel “gwych”, “ardderchog”, “cerddoriaeth anhygoel”. Roedd y band hefyd yn siarad â ni fel cynulleidfa ac yn gofyn i ni alw geiriau yn ôl atynt mewn caneuon galw ac ateb.\nYn wir, roedd cael y band yma yn chwarae i ni yn yr ysgol yn rhywbeth grêt, gan taw Ysgol Henry Richard oedd yr ysgol gyntaf i gael ‘Maes B’ yn eu neuadd nhw eleni. Rydym wir yn ddiolchgar am y profiad hwn, ac rydym i gyd yn edrych ymlaen yn fawr iawn at Eisteddfod Genedlaethol yn Nhregaron.\nWelwn i chi na!


Cyfradd cyfnewid Enillodd De Corea (KRW) I 1 troy owns o arian (XAG) byw ar farchnad cyfnewid Forex\nCyfraddau cyfnewid FOREX updated: 20/01/2021 10:27\nEnillodd De Corea - 1 troy owns o arian pris ar hyn o bryd ar y farchnad cyfnewid Forex yn 20 Ionawr 2021\n10:27:35 (Diweddariad cyfradd forex mewn 59 eiliad)\n1 KRW = 0.0000 XAG\n1 XAG = 28 312.32 KRW\nCyfnewid Forex - cyfraddau cyfnewid amser real o'r holl arian cyfred. Y gyfradd gyfnewid ar-lein Enillodd De Corea nawr o Forex. Diweddariad cyflym o gyfradd Enillodd De Corea. Gwerth Enillodd De Corea i 1 troy owns o arian nawr ac ar wahanol adegau.\nSiart masnachu Forex 1 troy owns o arian - Enillodd De Corea yn byw, 20 Ionawr 2021\nSiart masnachu Forex Won I 1 troy owns o arian yn byw, 20 Ionawr 2021\nGwneir y siart o Enillodd De Corea i 1 troy owns o arian ar y brig i'w gwneud hi'n gyfleus i chi wylio'r newidiadau yn y gyfradd gyfnewid. Mae p'un a yw'r Enillodd De Corea wedi tyfu neu gwympo yn fwyaf amlwg ar y siart Forex. Hofran dros y graff i weld yr union gyfradd gyfnewid am yr amser a ddewiswyd. Mae'r graff o newidiadau yn y Enillodd De Corea i'r 1 troy owns o arian yn cael ei ddiweddaru'n gyson.\nTrosi Enillodd De Corea I 1 troy owns o arian Enillodd De Corea I 1 troy owns o arian Cyfradd cyfnewid Enillodd De Corea I 1 troy owns o arian Hanes y gyfradd gyfnewid\nMasnachu ar-lein Enillodd De Corea (KRW) i 1 troy owns o arian ar hyn o bryd\nGellir gwylio newidiadau yn y gyfradd gyfnewid bob munud. Twf y Enillodd De Corea (KRW) i 1 troy owns o arian ar y funud hon yw - 0.0000 XAG. Dangosir hanes cyfraddau cyfnewid yn y munudau olaf yn y tabl. Gweler data cyfradd cyfnewid am 10 munud yn y tabl ar y dudalen hon.\n10:27 10:26 10:25 10:24 10:23 10:22 10:21 10:20 10:19 10:18\nMasnachu ar-lein Enillodd De Corea (KRW) i 1 troy owns o arian masnachu olaf awr\nHanes y Enillodd De Corea i 1 troy owns o arian bob awr. Gostyngodd -0.0000 XAG yr awr y Enillodd De Corea (KRW ) i 1 troy owns o arian. Hanes 10 awr o Enillodd De Corea i 1 troy owns o arian o Forex yn y tabl ar y dudalen. Mae gennym dabl o werthoedd am y 10 awr ddiwethaf i'w gweld yn hawdd.\n10:24 10:18 10:12 10:06 10:00 09:54 09:48 09:42 09:36 09:30\nMasnachu ar-lein Enillodd De Corea (KRW) i 1 troy owns o arian tuedd heddiw 20 Ionawr 2021\n10:27 09:27 08:27 07:27 06:27 05:27 04:27 03:27 02:27 01:27


Plât pwysau, Dumbbell, Affeithiwr ymarfer corff, Offer ffitrwydd-NANTONG IRONMASTER SPORTING INDUSTRIAL CO, LTD.\nCROESO I MEISTR IRON\ndumbbell plât pwysau\nategolion ymarfer corff\nNid yw ocsigen yn bresennol gydag ymarfer corff anaerobig. Pan fyddwn yn ymarfer corff, defnyddir glycogen anaerobig fel tanwydd. Ar ôl i'r holl glycogen gael ei ddisbyddu (fel arfer mewn tua dwy awr) gallwch ddisgwyl taro'r wal ddiarhebol. Mae athletwyr dygnwch yn osgoi'r ataliwr perfformiad hwn gyda llwytho carbo cyn ymarfer corff (sydd, o'i drawsnewid yn siwgr, yn rhoi mwy o egni) ac atchwanegiadau yn ystod ymarfer corff i gynnal egni.\nMae ymarfer corff yn gofyn am egni. Pan fyddwn yn ymarfer yn aerobig mae ein cyrff yn defnyddio glycogen a braster fel tanwydd. Gellir cynnal y lefel isel i gymedrol hon o ymdrech dros gyfnodau hir. Wrth i chi anadlu'n drymach ag ymdrech mae carbon deuocsid yn cael ei ddiarddel o'ch corff. Ni chynhyrchir asid lactig fel y mae gydag ymarfer corff anaerobig.\nYmarfer Affeithiwr Cartref CPU Dumbbell\nYmarfer Affeithiwr Affeithiwr Cartref Ioga Gwrth-lithro\nYmarfer Affeithiwr Affeithiwr Strap Aml-Dolen Strap Ioga Ymestyn Dimlastig\nPlât wedi'i orchuddio â rwber Nwyddau Chwaraeon\nPlât OP Gorchudd Nwyddau Chwaraeon TPU\nBandiau Pŵer Emwlsiwn Cartref Ymarfer Affeithiwr\nDumbbells Hecs Rwber Ymarfer Affeithiwr\nYmarfer Affeithiwr Cartref Bandiau Ymwrthedd Ymarfer Corff Cryfder Gwahanol / Set Strap TPE O 3


Yudu - Athrawon Cymru Gwanwyn 2011 - Page 4\nSut i’w wneud?\nMynychodd ysgrifenyddion rhanbarth ac aelodaeth ledled Cymru gynhadledd trefnu ac aelodaeth cyntaf yr NUT yn Llandrindod ym mis Tachwedd. Ystyriwyd ffyrdd i sicrhau cynrychiolydd ym mhob ysgol, rhannwyd syniadau ar drefnu digwyddiadau a helpu aelodau i fod yn weithredol yn yr undeb.\nAm fwy o fanylion ar sut y gallwch chwarae rhan yn eich rhanbarth NUT, ewch i’ch cyfarfod rhanbarthol nesaf. Cysylltwch â Lisa Taverner yn NUT Cymru ar 029 2049 1818, neu ewch i www.teachers.org.uk/getinvolved.\nHyfforddiant min nos\nYn ystod y flwyddyn diwethaf, llwyddodd NUT Cymru i gynyddu’r nifer o aelodau sy’n weithredol dros yr undeb, sydd hefyd eisiau bod yn gynrychiolwyr ysgol. Llwyddodd y sesiynau hyfforddi min nos i sicrhau bod cynrychiolwyr newydd a phrofiadol dros Gymru yn mireinio eu sgiliau.\nMae bwriad trefnu rhagor ym Mlaenau Gwent, Pen-y-bont, Conwy, Sir Fynwy a Thorfaen.\nOs ydych yn gynrychiolydd ysgol, neu â diddordeb bod yn gynrychiolydd ac yr hoffech dderbyn hyfforddiant, cysylltwch â Lisa Taverner ar 029 2049 1818 neu e bostiwch cymru.wales@nut.org.uk.\nMyfyrwyr yn dangos y cerdyn coch i hiliaeth\nCynhaliwyd ail gynhadledd Dangos y Cerdyn Coch i Hiliaeth i athrawon y dyfodol yn Athrofa Prifysgol Cymru, Caerdydd ym mis Ionawr. Noddwyd y digwyddiad gan yr NUT a bwriad y gynhadledd oedd addysgu myfyrwyr yn eu blwyddyn olaf i ddelio gyda hiliaeth ac anoddefiad crefyddol mewn ysgolion, a sut i addysgu anghyfiawnder hiliaeth mewn gwersi addysg bersonol a chymdeithasol.\nGwyliodd y myfyrwyr ddrama rhyngweithiol ar hiliaeth a berfformiwyd gan Theatr Fforwm Cymru, dilynwyd hyn gan weithdai.\nTrefnwyd cynadleddau pellach ym Mhrifysgol Metropolitan Abertawe a Phrifysgol Caerllion, Casnewydd. Am ragor o fanylion, cysylltwch â NUT Cymru ar 029 2049 1818.\nAthrawon ifanc yn rhannu syniadau\nMynychodd athrawon ifanc o Ogledd Cymru i gyd, gynhadledd gyntaf NUT Gogledd Cymru i athrawon ifanc, yn Llandudno ym mis Ionawr.\nUn o’r pynciau llosg oedd peryglon posib rhwydweithio cymdeithasol, gan ganolbwyntio ar Facebook. Trafodwyd gôd ymddygiad newydd Cyngor Cyffredinol Athrawon Cymru a sut i ddenu athrawon ifanc i gyfrannu’n weithredol i bolisïau ac ymgyrchoedd yr NUT.\nCynhelir cynhadledd athrawon ifanc yn Ne Cymru yn Abertawe ym mis Hydref. Er mwyn cadw lle, cysylltwch â Lisa Taverner yn NUT Cymru ar 029 2049 1818.\nFel yr undeb athrawon mwyaf, gallwn gynnig y gwasanaeth gorau i’n haelodau. Mae ein tîm proffesiynol yn barod i gynnig eu harbenigedd i’n rhwydwaith o gynrychiolwyr mewn ysgolion a cholegau ac ysgrifenyddion cymdeithasau a rhanbarthau. Os oes gennych broblem yn y gwaith neu yr hoffech wybod mwy yngl^ yn â gwasanaethau i aelodau’r NUT, cysylltwch â:\n• eich cynrychiolydd ysgol neu goleg\n• ysgrifennydd eich cymdeithas neu ranbarth\n• swyddfa NUT Cymru.\nNUT Cymru Ty Sinnott, Llys Neifion Ffordd Vanguard Caerdydd CF24 5PJ Ffôn: 029 2049 1818 Ffacs: 029 2049 2491 Ebost: cymru.wales@nut.org.uk\nYsgrifennydd Cymru: David Evans\nSwyddogion Cymru: Gareth Lloyd, Debbie Scott\nSwyddog Trefnu a Chyfathrebu Cymru: Stuart Williams\nCyfreithiwr Cymru: Sarah Morgan\nAelodau ‘r Pwyllgor Gwaith: Angela Davies, Beth Davies, Neil Foden\nPrif Swyddfa’r NUT National Union of Teachers, Hamilton House, Mabledon Place, London WC1H 9BD\nFfôn 020 7388 6191\nFfacs: 020 7387 8458\nGwefan yr NUT: www.teachers.org.uk\nLlywydd: Gill Goodswen\nYsgrifennydd Cyffredinol: Christine Blower


prifysgolion meddygol gorau yn yr Wcrain 2017 - addysg Bro\nprifysgolion meddygol gorau yn yr Wcrain 2017\n“EducationBro” Cylchgrawn paratoi Safle o brifysgolion meddygol yn yr Wcrain. Gobeithiwn y bydd y wybodaeth hon yn helpu myfyrwyr rhyngwladol i ddewis yr opsiwn gorau i astudio meddygaeth yn yr Wcrain. Cyrsiau MBBS yn yr Wcrain Mae ffioedd dysgu isel o ansawdd uchel a.\nRydym yn chwilio am opsiynau hyn ar gyfer Safle (yn nhrefn eu pwysigrwydd ddisgynnol):\nAnsawdd yr addysg\nAdolygiadau o fyfyrwyr tramor am y brifysgol\nMae'r nifer o fyfyrwyr tramor yn y brifysgol\nModern yn yr eiddo a chyfarpar y brifysgol\nMae'r gost o addysg\nMae'r ddinas lle mae'r brifysgol wedi ei leoli\nArgaeledd y wefan a chymdeithasol dudalennau. Mae amlder eu diweddariadau.\nDyma top 8 prifysgolion meddygol gorau yn yr Wcrain:\n8. Ternopil Wladwriaeth Meddygol y Brifysgol\nTernopil Wladwriaeth Meddygol y Brifysgol Cymerodd 8 lle yn ein Safle o brifysgolion meddygol. Yr un fath â'r llynedd.\nBeth sy'n dda yn TSMU? Yn gyntaf – myfyrwyr tramor wrth ei fodd.\nPan fyddwn yn llunio sgôr, buom yn siarad gyda rhai myfyrwyr o bob prifysgol. Ymatebodd Mae myfyrwyr o Athrofa Feddygol Ternopil yn gadarnhaol iawn am eu prifysgol a ddywedodd eu bod yn hoffi astudio yma. Ar yr un pryd, nodi eu bod llawer o gampysau o anghenion prifysgol foderneiddio. Erbyn anfanteision gan eu bod yn ymwneud bod y dref yn ychydig yn ddiflas, nid oes llawer o adloniant. Ond addysg here rhad, sy'n bwysig i lawer o fyfyrwyr. Rydym yn gobeithio y bydd Ternopil Wladwriaeth Meddygol y Brifysgol yn gwella sefyllfa Hist y flwyddyn nesaf.\n7. Donetsk Prifysgol Meddygol Cenedlaethol\nDonetsk Prifysgol Meddygol Cenedlaethol Mae amserau drwg yn awr. Roedd nifer 3 blwyddyn diwethaf, ond dim ond got 7fed le yn 2017. Oherwydd y ymladd yn nwyrain Wcráin, cafodd ei gorfodi i newid ei ddinas. Mae hyn yn bendant yn cael effaith negyddol ar ei safle yn y safle. Os nad yw ar gyfer y ffaith hon, byddem wedi meddwl i roi lle cyntaf neu ail iddo.\nRydym yn dal i obeithio y bydd gwaith yn well ar gyfer y brifysgol hon yn dod yn fuan. Ar hyn o bryd gall myfyriwr chwilio am rai opsiynau gwell.\n6. Odessa University Medical Cenedlaethol\nYr un fath â'r llynedd. got ODNMU 6 lle yn Safle. Un brifysgol yn fwy sy'n cymryd sefyllfa is ar gyfer ei wefan a phroffiliau cymdeithasol. Yn anffodus, mae hyn yn broblem fawr o brifysgolion Wcreineg.\nEr gwaethaf y ffaith bod y ffactor hwn yn cael yr effaith lleiaf ar y sefyllfa yn y safle, roedd yn ddigon na allai'r brifysgol codi'n uwch na 6 llinellau. Wrth gwrs, hen offer ac adeiladau, sy'n gofyn am atgyweirio yn ddrwg rhy. Mae'r Brifysgol wedi ei leoli yn ninas Odessa, sef y prif gyrchfan a borthladd y wlad. Mae hyn yn cynnig cyfleoedd gwych ar gyfer gweithgareddau hamdden o fyfyrwyr, ond mae hyn yn yr effaith waeth ar y costau byw. Y myfyrwyr’ barn am Odessa University Medical Cenedlaethol yn wahanol. Nid yw pob myfyriwr yn gwbl fodlon ar eu prifysgol.\n5. Ivano-Frankivsk Meddygol y Brifysgol Genedlaethol\nnifer 5 eto. Pam eu bod yn osgoi rhwydweithiau cymdeithasol. Ac mae angen eu diweddaru gwefannau prifysgolion. Mae'n ofnadwy i nifer fawr o brifysgolion ukrainian. Nawr am Ivano-Frankivsk Meddygol y Brifysgol Genedlaethol.\nNid yw City yn fawr. Mae rhai myfyrwyr wedi barn drwg am eu prifysgolion, ond dywedodd rhai ei fod yn ardderchog. Mae ganddynt farn wahanol am ansawdd addysg, ond mae llawer ohonynt yn credu bod addysg yn ddrutach mewn prifysgolion meddygol arall yn yr Wcrain.\n4. Bogomolets University Medical Cenedlaethol\nRoedd y brifysgol orau y llynedd yn ein safle, ond nid yw'n colli 3 positions. Bogomolets National Medical University is good, ond mae'n prepaymen ddrud ac yn angenrheidiol iawn gan fyfyrwyr rhyngwladol.\nMae wedi ei leoli yn y brifddinas o Wcráin – Kyiv. Mae wedi ansawdd rhagorol yr addysg a'r cyfleusterau modern i fyfyrwyr. Also it is difficult to study here. felly, if you going to study medicine in Ukraine and have a lot of money, gallwch ddewis Bogomolets Prifysgol Feddygol Genedlaethol.\n3. Lviv Prifysgol Feddygol Genedlaethol\nLviv Prifysgol Feddygol Genedlaethol codi i ail safle yn ein safle. Er gwaethaf y gwahanol safbwyntiau am y brifysgol, yr holl fyfyrwyr yn fodlon iawn gyda dinas Lviv. Staff EducationBro Magazine yn hoffi eu campysau ac ansawdd yr addysg. Mae'n brifysgol da iawn i astudio meddygaeth yn yr Wcrain. Rydym yn hyderus bod y brifysgol yn deilwng o'r ail safle yn y flwyddyn hon. Pwy sy'n gwybod, efallai ychydig o ymdrech a bydd yn dod i'r brig yn y flwyddyn nesaf? Byddwn yn gweld.\n2. Vinnitsa University Medical Cenedlaethol\nVinnitsa University Medical Cenedlaethol took 3rd position in our rating this year.\nMae myfyrwyr yn y brifysgol gan hyn barn yn dda am y peth yn rhy. Gwyddom hefyd fod y Brifysgol hon yn boblogaidd ymhlith myfyrwyr tramor. Fodd bynnag, nodwn fod VNMU gan wefan gwael,ni wnaethom ddod o hyd ei thudalennau swyddogol yn rhwydweithiau cymdeithasol. Ac rydym yn synnu'n fawr pan ddarganfuwyd thatt eu tudalen gyswllt yn wag. Rydym yn byw mewn byd modern ac rydym yn credu bod gan bob prifysgol dylai mae tudalennau llawn mewn rhwydweithiau cymdeithasol top. Rydym hefyd yn credu bod rhan fawr o offer brifysgol wedi dyddio ac mae angen adnewyddu.\n1. Bukovinian Wladwriaeth Meddygol y Brifysgol\nDyma yw'r brifysgol meddygol uchaf yn yr Wcrain 2017!\nBukovinian Wladwriaeth Meddygol y Brifysgol yn enwog iawn ac yn boblogaidd yn yr Wcrain. Mae wedi ei leoli yn y ddinas fawr ddim, ond y ddinas hon wedi ei swyn ei hun. Roeddem yn wirioneddol synnu gan y ddinas hon a'i awyrgylch. Prifysgol atgyfnerthu effaith hon hyd yn oed mwy. Dim ond yn edrych ar y prif adeilad. Rydym hefyd yn hoffi werth ffioedd dysgu ac ansawdd yr addysg. Mae'r rhan fwyaf o fyfyrwyr hefyd yn credu bod eu prifysgol yn dda iawn. Eleni Bukovinian Wladwriaeth Meddygol y Brifysgol yn lle wirioneddol anhygoel i astudio cyrsiau meddygol (Meddygaeth gyffredinol, deintyddiaeth, fferyllfa, nyrsio) yn yr Wcrain ac Ewrop.\nMae y lle blwyddyn 1af got prifysgol gyda ffioedd dysgu isel ac chostau byw rhad. Yn y cyfamser, mae'n brifysgol wych. felly, rydym yn wir yn credu bod y flwyddyn hon bydd yn llawer mwy hwylus i fyfyrwyr ddewis prifysgol feddygol ar gyfer addysg yn yr Wcrain.. Yma, byddwch yn cael addysg feddygol ragorol, a bydd eich bywyd fel myfyriwr fod yn llachar ac yn siriol.\nPwy sy'n gwybod, efallai y bydd pethau'n newid yn y flwyddyn nesaf! Anyway, Wcráin yn lle gwych ar gyfer meddygaeth astudio. Mae'n ddeniadol gyda ei gost ffioedd byw a dysgu.\nCDU: ers 2016 broses dderbyn mewn prifysgolion Wcreineg ar gyfer myfyrwyr tramor aviable trwy Canolfan Mynediad Wcreineg.


Newyddion Archives | Swansea University Events and Hospitality\nPam dewis Lleoliad Academaidd?\nGall cyfnodau cychwynnol y broses o drefnu eich cynhadledd nesaf fod yn gyffrous, yn llethol neu'n ailadroddus; gan fynd trwy'r un broses o gynnal ymchwil ar ddinas newydd a phrisio opsiynau gwesty. Ond beth am roi cynnig ar rywbeth gwahanol? Rhywbeth sy'n cynnig nifer o...\nGeiriau o Gyngor ar gyfer mynychu cynhadledd am y tro cyntaf\nAr ôl mynychu fy nghynhadledd gyntaf erioed yn ddiweddar, teg fyddai dweud bod gennyf rywfaint o gwestiynau ac ansicrwydd ynghylch yr hyn i'w ddisgwyl, beth oedd y disgwyliadau arnaf, a sut byddwn yn cael y budd mwyaf o'r profiad a oedd efallai'n amlwg i gynadleddwyr profiadol.Rwyf...\nEdrychwch ar ein cyngor ar sut y gallwch gynnal cynhadledd: Cyfranogi Os ydych am gynnal cynhadledd, mae'n debygol iawn eich bod wedi mynychu nifer ohonynt eisoes fel cynadleddwr; dyma'r cam cyntaf. Mae mynychu cynadleddau'n ffordd werthfawr iawn o ddysgu, rhwydweithio...\nPam dylwn i gynnal cynhadledd? Mae cynadleddau yn rhan hanfodol o fywyd busnes. Gallai cynnal un gynnig cyfle amhrisiadwy i gael nifer o fanteision i chi eich hun, i’ch sefydliad a’ch ymchwil yn eich maes, drwy agor drysau i: – Rhwydweithio Mae cynadleddau'n darparu...\nY Pasg gyda Digwyddiadau a Lletygarwch Prifysgol Abertawe\nMae'r Pasg bob amser yn amser prysur a chyffrous i Ddigwyddiadau a Lletygarwch Prifysgol Abertawe, ac mae eleni'n addo bod yr un fath, gan gynnal nifer o ddigwyddiadau a chynadleddau allweddol. Seminar Flynyddol M2A Yn dilyn llwyddiant seminar flynyddol yr Academi Deunyddiau...\nYn ystod wythnos o ddathliadau, dathlwyd llwyddiannau ein myfyrwyr yn ystod cyfres o seremoniau Graddio’r Gaeaf syfrdanol ar Gampws y Bae. Llifodd gorymdaith falch o raddedigion drwy’r Neuadd Fawr i dderbyn eu dyfarniadau yn ysblander Awditoriwm Syr Stanley...